	
	Nolikuma 11.pielikums (ar grozījumiem) 
Atklātam konkursam ,,Ambulatorā dienas ķirurģijas centra un dienas stacionāra telpu (operāciju zāle) pārbūves, galerijas izbūves projektēšana, būvdarbi un autoruzraudzība”, Identifikācijas Nr. JRS 2024/22K/ANM




IEPIRKUMA LĪGUMS Nr. _________________ (AR GROZĪJUMIEM)
“Ambulatorā dienas ķirurģijas centra un dienas stacionāra telpu (operāciju zāle) pārbūves, galerijas izbūves projektēšana, būvdarbi un autoruzraudzība”
(Id. Nr. JRS 2024/22K/ANM)
Izpildītāja līguma reģistrācijas Nr._______

Jēkabpilī, Jēkabpils novadā




          Datums skatāms laika zīmogā.


Sabiedrība ar ierobežotu atbildību „Jēkabpils reģionālā slimnīca”, reģistrācijas Nr. 50003356621, juridiskā adrese A.Pormaļa iela 125, Jēkabpils, LV- 5201, turpmāk - Pasūtītājs, tās valdes priekšsēdētāja Ervīna Keiša un valdes locekļa Kaspara Čandera, kuri darbojas uz Statūtu pamata, personās, no vienas puses, un

__________, reģistrācijas Nr. ______, juridiskā adrese – _____, tās ______ personā, kur_ rīkojas uz ____ pamata, turpmāk – Izpildītājs, no otras puses, kā arī abi kopā vai katrs atsevišķi (turpmāk - Puses vai Puse) ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, savstarpēji vienojoties un pamatojoties uz iepirkuma “Ambulatorā dienas ķirurģijas centra un dienas stacionāra telpu (operāciju zāle) pārbūves, galerijas izbūves projektēšana, būvdarbi un autoruzraudzība” (Id. Nr. JRS 2024/22K/ANM) (turpmāk – Atklāts konkurss), kas veikts Eiropas Savienības Atveseļošanas un noturības mehānisma plāna investīcija 4.1.1.2.i. “Atbalsts universitātes un reģionālo slimnīcu veselības aprūpes infrastruktūras stiprināšanai, lai nodrošinātu visaptverošu ilgtspējīgu integrētu veselības pakalpojumu, mazinātu infekciju slimību izplatību, epidemioloģisko prasību nodrošināšanā” projekta “SIA “Jēkabpils reģionālā slimnīca” integrētas veselības pakalpojumu nodrošināšana”, projekta Nr. 4.1.1.2.i.0/1/22/I/CFLA/007 ietvaros, Atklātā konkursa rezultātiem, kas apstiprināti 202_.gada __.____ Iepirkuma komisijas (izveidota ar 202_.gada __._____ rīkojumu Nr. _______) sēdē ar protokolu Nr. _____, un saskaņā ar Izpildītāja Atklātā konkursā iesniegto piedāvājumu, noslēdz šādu līgumu (turpmāk – Līgums)
1 Līguma priekšmets

1.1 Pasūtītājs uzdod un Izpildītājs apņemas ar saviem darba rīkiem, ierīcēm un darbaspēku, kā arī ar citiem Līguma pilnīgai izpildei nepieciešamajiem tehniskajiem līdzekļiem un materiāliem, veikt būvprojekta izstrādi, autoruzraudzību un būvdarbu veikšanu (turpmāk  viss kopā – Darbi) “Ambulatorā dienas ķirurģijas centra un dienas stacionāra telpas (operāciju zāle) (turpmāk – Objekts Nr. 1) un „Galerijas/jaunbūves Andreja Pormaļa iela 125, Jēkabpilī, Jēkabpils novadā” (turpmāk - Objekts Nr.2) (turpmāk - abi kopā saukti par Objekti atbilstošā locījumā) .
1.2 Darbus Objektiem Izpildītājs apņemas veikt atbilstoši Līguma, tajā skaitā tā pielikumu, Atklāta konkursa dokumentācijas prasībām (pieejami Elektroniskajā iepirkumu sistēmā: https://www.eis.gov.lv/EKEIS/Supplier/Organizer/433) un piemērojamo normatīvo aktu, arī būvnormatīvu un standartu, noteikumiem un prasībām.
1.3 Izpildītājs apņemas veikt visus nepieciešamos:
1.3.1. projektēšanas darbus,
1.3.2. būvniecības darbus ( turpmāk – Būvdarbi);
1.3.3. autoruzraudzības darbus.
1.4. Projektēšanas darbu ietvaros Pasūtītājs uzdod, bet Izpildītājs apņemas patstāvīgi sagatavot, saskaņot un iesniegt attiecīgajā iestādē Objektu būvprojektu dokumentus, kā arī nokārtot visas pārējās formalitātēs valsts un pašvaldību iestādēs, kas nepieciešamas Līguma izpildei. Ar šo Līgumu Pasūtītājs pilnvaro Izpildītāju Pasūtītāja vārdā parakstīt un iesniegt valsts un pašvaldību iestādēs visas Līguma izpildei nepieciešamus dokumentus, kā arī veikt visas ar to saistītās darbības.
1.5. Projektēšanas darbu izpildes kontrolei, kas attiecināma uz 2017.gada 20.jūnija Ministru kabineta noteikumiem Nr. 353 “Prasības zaļajam publiskajam iepirkumam un to piemērošanas kārtība” (turpmāk – ZPI) 1.pielikuma 8.2.punktam “Dzīvojamās ēkas (112, 113) un veselības aprūpes iestādes (1264) jauna būvniecība vai pārbūves iecere, vai projektēšana” izvirzītajām prasībām, Izpildītājs nodrošina Pasūtītājam sekojošus dokumentus, kas attiecināmi uz attiecīgā Objekta projektēšanā izvēlētajiem ZPI kritērijiem (līgumā iekļaujami tie punkti, kas attiecināmi uz Izpildītāja plānotiem risinājumiem projektēšanas darbu izpildē):
1.5.1. Primārās enerģijas patēriņa novērtējums un primārās neatjaunojamās enerģijas maksimālais slieksnis (A1). Izpildītājs iesniedz primārās enerģijas patēriņa novērtējumu un primārās neatjaunojamās enerģijas maksimālo slieksni, kura aprēķins atspoguļots ēkas pagaidu energosertifikātā, kas izstrādāts atbilstoši Ministru kabineta 2021. gada 8. aprīļa noteikumiem Nr. 222 “Ēku energoefektivitātes aprēķina metodes un ēku energosertifikācijas noteikumi”. Pasūtītājs atbilstoši iesniegtajiem dokumentiem pārliecināsies par iesniegto dokumentu atbilstību tehniskās specifikācijas – darbu uzdevumā izvirzītajām prasībām.  Pēc Darbu pabeigšanas Pasūtītājs veiks pastāvīgu enerģijas patēriņa monitoringu un 3 (trīs) gadus pēc būvdarbu pabeigšanas un ekspluatācijas uzsākšanas veiks ēkas energosertificēšanu. (<attiecināms uz veicamajiem projektēšanas darbiem Objektā Nr.__>)
1.5.2. Atkārtoti izmantojamu vai pārstrādājamu atkritumu uzglabāšana (A2). Pretendentam jāsagatavo ēkas un/vai teritorijas plānus, kuros ir norādīta vieta vai vietas atkritumu šķirošanai un savākšanai, kā arī pieņēmumi, kas pamatā prognozēm par vajadzīgo vietu un infrastruktūru. (<attiecināms uz veicamajiem projektēšanas darbiem Objektā Nr.__>)
1.5.3. Vizuālais kontakts ar ārtelpu (A3). Izpildītājam jāiesniedz modelēšanas dati par vizuālā kontakta ar ārtelpu apstākļiem. Vizuālais kontakts ar ārtelpu atbilst vidējam vai augstam rekomendāciju līmenim, atbilstoši piemērojamiem standartiem (vidējais līmenis: horizontālais skata leņķis ≥28º, ārējais attālums līdz skatam ≥20 m, līmeņi, kam jābūt redzamiem no vismaz 75 % lietderīgās platības (debesis, ainava, zeme) ietver ainavu un vēl vismaz vienu līmeni). (Izpildītājs ir tiesīgs neizpildīt šo kritēriju, ja tas nav izvēlējies izpildīt šo prasību tehniskās specifikācijas – darba uzdevumu prasību nodrošināšanai.) (<attiecināms uz veicamajiem projektēšanas darbiem Objektā Nr.__>)
1.5.4. Ventilācija un gaisa kvalitāte (A4). Izpildītāja atbildība ir izvēlēties piemērotas kategorijas filtrus ventilācijas iekārtās, lai nodrošinātu Pasūtītāja definēto pieplūdes gaisa SUP kategoriju pie attiecīgās atrašanās vietas āra gaisa ODA kategorijas. Pasūtītājs nodrošina regulāras ventilācijas sistēmas apkopes (tai skaitā filtru nomaiņu), lai Objekta telpās nodrošinātu attiecīgo gaisa kvalitāti. (<attiecināms uz veicamajiem projektēšanas darbiem Objektā Nr.__>)
1.5.5. Izbūves un apdares materiālu izvēle (A5). Izpildītājam jādefinē izbūves un apdares materiāli, kas nodrošinās atbilstību tehniskajā specifikācijā – darba uzdevumā šim kritērijam noteiktajām maksimāli pieļaujamām gaistošo organisko savienojumu un formaldehīda satura normām. Tāpat jānodrošina produkta vides deklarācijas (PVD) saskaņā ar piemērojamiem standartiem "Pamatnoteikumi būvizstrādājumu un būvniecības pakalpojumu vides deklarācijām" visiem izvēlētajiem izbūves un apdares materiāliem, kas atradīsies tiešā saskarē ar telpas lietotājiem, tai skaitā: griestu plātnēm; krāsām un lakām; grīdas un sienu tekstilsegumiem; laminātu un elastīgo grīdas segumiem; koka un kompozītmateriāla grīdas segumiem. (<attiecināms uz veicamajiem projektēšanas darbiem Objektā Nr.__>)
1.5.6. Pasīvie iekštelpu klimata regulēšanas risinājumi (A6). Izpildītājam jāizvērtē un jāiekļauj efektīvākie pasīvās dzesēšanas risinājumi un jāparedz vismaz vienu no dabiskās ventilācijas veidiem. Gadījumā, ja Izpildītāja ieskatā nav iespējams piemērot dabisko ventilāciju, tad iesniedz Pasūtītājam attiecīgu pamatojumu. Izpildītājam jāizvērtē efektīvākos pasīvās apsildes risinājumus un jāparedz realizācijai vismaz divus tiem. Jāņem vērā ēkas novietojums, dabiskais reljefs, esošo būvju un objektu radītais noēnojums. Izpildītājam jāizvērtē efektīvākos dabiskās jeb pasīvās vēdināšanas risinājumus un jāparedz tos projektā. Pasīvās ventilācijas risinājumi pēc vajadzības jākombinē ar mehānisko un piespiedu ventilāciju. (Izpildītājs ir tiesīgs neizpildīt šo kritēriju, ja tas nav izvēlējies izpildīt šo prasību tehniskās specifikācijas – darba uzdevumu prasību nodrošināšanai.) (<attiecināms uz veicamajiem projektēšanas darbiem Objektā Nr.__>)
1.5.7. Atkārtoti izmantotu materiālu vai viegli pārstrādājamu materiālu izmantošana (A7). Izpildītājs specificē izmantojamo materiālu un/vai būves elementu, tā atkārtoti izmantotās komponentes apjomu. Izpildītājs apliecina atkārtoti izmantotā vai viegli pārstrādājama materiāla izmantošanu, iesniedzot produkta vides deklarāciju (saskaņā ar piemērojamiem standartiem). (<attiecināms uz veicamajiem projektēšanas darbiem Objektā Nr.__>)
1.6. Būvdarbu izpildes kontrolei, kas attiecināma uz 2017.gada 20.jūnija Ministru kabineta noteikumiem Nr. 353 “Prasības zaļajam publiskajam iepirkumam un to piemērošanas kārtība” (turpmāk – ZPI) 1.pielikuma 8.2.punktam “Dzīvojamās ēkas (112, 113) un veselības aprūpes iestādes (1264) jauna būvniecība vai pārbūves iecere, vai projektēšana” izvirzītajām prasībām, Izpildītājs nodrošina Pasūtītājam sekojošus dokumentus, kas attiecināmi uz attiecīgā Objekta Būvdarbu izpildei izvēlētajiem ZPI kritērijiem (līgumā iekļaujami tie punkti, kas attiecināmi uz Izpildītāja plānotiem risinājumiem būvdarbu izpildē):
1.6.1. Likumīgas izcelsmes kokmateriāli (B1). Pretendentam jāiesniedz FSC vai PFSC sertifikāts kokmateriāliem un/vai koka izstrādājumiem vai ekvivalentu notificētas iestādes apliecinājums par kokmateriālu un koksnes produktu atbilstību Eiropas Parlamenta un Padomes Regulas (ES) Nr. 995/2010 (2010. gada 20. oktobris), ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus, prasībām. (<attiecināms uz veicamajiem projektēšanas būvdarbiem Objektā Nr.__>)
1.6.2. Atkritumu apsaimniekošana būvobjektā (B2). Pretendentam jānodrošina, ka atkritumi, kas rodas pārbūves darbos, izņemot nojaukšanas atkritumus, nepārsniedz 11 t uz 100 m2  no iekštelpu bruto platības (<attiecināms uz veicamajiem būvdarbiem Objektā Nr.__>)
1.6.3. Izbūves un apdares materiālu ietekme uz iekštelpu gaisa kvalitāti (B3). Izpildītājs 4 (četras) nedēļas pēc apdares darbu pabeigšanas veic mērījumus telpās atbilstoši piemērojamiem standartiem, lai konstatētu kopējo gaistošo organisko savienojumu un formaldehīdu saturu iekštelpu gaisā. Veiktos mērījumus fiksē un iesniedz Pasūtītājam informācijai. Ja izmērīto gaistošo organisko savienojumu un formaldehīdu saturs iekštelpu gaisā pārsniedz  B3 kritērijam izvirzītās prasības, ZPI prasības nav izpildītas un ēka neatbilst ZPI nosacījumiem (<attiecināms uz veicamajiem būvdarbiem Objektā Nr.__>)
1.7. Būvdarbu ietvaros Izpildītājs veic visus nepieciešamos darbus Objektos, atbilstoši būvprojektiem un Atklātā konkursa tehniskās specifikācijas – darba uzdevumos izvirzītajām prasībām un noteikumiem, kas attiecināmi uz katru no Objektiem.
1.8. Autoruzraudzības darbu izpildes laiks – līdz būvdarbu pabeigšanai, attiecīgā Objekta nodošanai ekspluatācijā un attiecīgās atzīmes saņemšanas par būvdarbu nosacījumu izpildi.
1.9. Līgums tiek īstenots Eiropas Savienības Atveseļošanas un noturības mehānisma plāna investīcijas 4.1.1.2.i. “Atbalsts universitātes un reģionālo slimnīcu veselības aprūpes infrastruktūras stiprināšanai, lai nodrošinātu visaptverošu ilgtspējīgu integrētu veselības pakalpojumu, mazinātu infekciju slimību izplatību, epidemioloģisko prasību nodrošināšanā” projekta “SIA “Jēkabpils reģionālā slimnīca” integrētas veselības pakalpojumu nodrošināšana”, projekta Nr. 4.1.1.2.i.0/1/22/I/CFLA/007 ietvaros.
1.10. Pasūtītājs apņemas norīkot savu pārstāvi – Būvuzraugu – projektēšanas un būvdarbu izpildes, to kvalitātes un atbilstības Līgumam uzraudzīšanai. Būvuzraugam ir tiesības jebkurā brīdī apturēt Būvdarbu veikšanu, iepriekš rakstiski paziņojot par to Izpildītājam un argumentējot pieņemto lēmumu. Būvuzraugam ir visas tās tiesības un pienākumi, kādi tam ir noteikti būvnormatīvos, kā arī citos normatīvajos aktos. 
2 Līguma termiņš. Darbu izpildes un pieņemšanas kārtība
2.1 Projektēšanas darbu izpildes, būvprojekta autoruzraudzības un būvdarbu izpildes un Objektu nodošanas termiņš Pasūtītājam objektu ekspluatēšanai – ne vēlāk kā 2025.gada 30.septembris.
2.2 Līgums stājas spēkā ar tā abpusēju parakstīšanas brīdi un ir spēkā līdz abu Pušu saistību pilnīgai izpildei, tas ir, līdz beidzies Līgumā noteiktais Objekta Būvdarbu garantijas termiņš.

2.3 Darbu izpildē jāievēro Līgumā noteiktais Darbu izpildes termiņš un Darbu  izpildes laika grafikā norādītie starptermiņi. Būvdarbu izpildes laika grafiku Puses pēc nepieciešamības var aktualizēt Līgumā noteiktajā kārtībā. 
2.4 Darbu izpildes termiņā ir iekļauta visu Tehniskajā specifikācijā (Darbu uzdevumā) un Tehniskajā dokumentācijā (Darbu uzdevumā) attiecīgā Objekta izbūvei nepieciešamo Būvdarbu izpilde, būvniecībai nepieciešamo materiālu un iekārtu piegāde, pieregulēšana, palaišana, iesniegumu sagatavošana un iesniegšana institūcijām, kuras ir izdevušas tehniskos vai īpašos noteikumus, institūciju atzinumu par būves gatavību ekspluatācijai saņemšana.
2.5 Darbi Objektā Nr.1 un Objektā Nr.2 atzīstami par pabeigtiem ar Līgumā noteiktajā kārtībā abpusēji parakstītiem Būvdarbu nodošanas - pieņemšanas aktiem.

2.6 Projektēšanas darbu pieņemšana un nodošana:
2.6.1 Izpildītājs veic projektēšanas darbus atbilstoši Līguma noteikumiem, ievērojot visus no Pasūtītāja saņemtos dokumentus un norādījumus, tehniskās prasības, kā arī Līgumā, Atklātā konkursa tehniskajā specifikācijā (Darbu uzdevumā) un normatīvajos aktos, arī būvnormatīvos un standartos, noteiktās prasības. Attiecībā uz projektēšanas dokumentācijas teksta lapu saturu un rasējumu noformēšanu ir piemērojami Ministru kabineta 2018. gada 28. augusta noteikumi Nr. 545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"".
2.6.2 Pēc projektēšanas darbu pabeigšanas Izpildītājs iesniedz Pasūtītājam vienu oriģinālu un vienu eksemplārs krāsainās kopijas un elektroniski vienā eksemplārā - elektroniskā datu nesēja (CD vai līdzīgā datu nesējā, *.pdf un *.dwg formātā). Projekta dokumentācijas noformējumam jābūt izstrādātam atbilstoši Ministru kabineta 2018. gada 28. augusta noteikumos Nr. 545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana" noteiktajām prasībām. Papildu Izpildītājs kārto būvniecības lietas, sagatavo un ievieto BIS nepieciešamos dokumentus, nodrošina dokumentu saskaņošanu un citas nepieciešamas darbības Būvniecības informācijas sistēmā, pamatojoties uz Pasūtītāja izsniegtu pilnvarojumu;
2.6.3 Izpildītājs kopā ar saskaņotu Būvprojektu vai Paskaidrojuma rakstu iesniedz Pasūtītājam būvdarbu lokālās tāmes par Objektu Nr.1 un Objektu Nr.2 atsevišķi;
2.6.4 Izpildītājs sagatavoto projektēšanas dokumentāciju nodod Pasūtītājam un Pasūtītājs to pieņem, Pusēm parakstot attiecīgu nodošanas – pieņemšanas aktu. Ja Pasūtītājam nav pretenziju pret sagatavoto projektēšanas dokumentāciju, Pasūtītājs paraksta projektēšanas dokumentācijas nodošanas - pieņemšanas aktu vai arī iesniedz rakstiskus pamatotus iebildumus par tās pieņemšanu piecu darba dienu laikā no attiecīgās projektēšanas dokumentācijas un Izpildītāja parakstīta projektēšanas dokumentācijas nodošanas – pieņemšanas akta saņemšanas. Pasūtītāja iebildumu saņemšanas gadījumā Izpildītājs par saviem līdzekļiem novērš Pasūtītāja norādītos trūkumus un iesniedz izlaboto projektēšanas dokumentāciju atkārtoti Pasūtītājam. Projektēšanas dokumentācijas nodošanas – pieņemšanas akta parakstīšana neatņem Pasūtītājam tiesības izteikt pretenzijas par projektēšanas darbiem un sagatavoto projektēšanas dokumentāciju arī pēc projektēšanas dokumentācijas nodošanas - pieņemšanas aktu parakstīšanas.
2.6.5 Ja Pasūtītājs pieņem lēmumu veikt attiecīgā izstrādātā būvprojekta ekspertīzi, ekspertīzes veikšanas laiks netiek ieskaitīts projektēšanas Darbu izpildes laikā.
2.6.6 Pamatotu pretenziju gadījumā Puses sastāda aktu par nepieciešamajiem labojumiem un papildinājumiem izstrādātajā dokumentācijā, un to izpildes termiņiem.
2.6.7 Gadījumā, ja Būvvalde nesaskaņo Izpildītāja iesniegto un Pasūtītāja saskaņoto projektēšanas dokumentāciju (vai tās daļu), kam par iemeslu ir neatbilstība Pasūtītāja dokumentos, Būvatļaujā vai citām normatīvajos aktos noteiktajām prasībām, Izpildītājs par saviem līdzekļiem novērš Būvvaldes norādītos trūkumus un atkārtoti iesniedz attiecīgo projektēšanas dokumentāciju Pasūtītājam saskaņošanai, pēc tam - Būvvaldē.
2.6.8 Ja Izpildītāja pieļauto vai Pasūtītāja konstatēto projektēšanas dokumentācijas trūkumu rezultātā palielinās Darbu izmaksas, rodas nepieciešamība pēc papildu būvdarbiem vai Pasūtītājam tiek nodarīti jebkādi citi zaudējumi, Izpildītājs tos sedz pilnā apmērā, kā arī, par saviem līdzekļiem nodrošina šo trūkumu novēršanu Pasūtītāja norādītajā laikā.
2.6.9 Ja Izpildītāja būvprojekta izstrādātājs neturpina būvprojekta izstrādi (tai skaitā pēc atzīmes par projektēšanas nosacījumu izpildi), tad būvprojekta izstrādātājs, kurš pārņēmis attiecīgo Darbu izpildi, ievērojot Līguma 6.sadaļā noteiktos nosacījumus attiecībā uz speciālistu nomaiņas kārtību (ja attiecināms), uzņemas pilnu atbildību par būvprojektu, kā arī par tā atbilstību sākotnējai iecerei. 
2.7 Būvdarbu pieņemšana un nodošana:
2.7.1 Izpildītājs apņemas uzsākt Būvdarbu izpildi ne vēlāk kā 10 (desmit) dienu laikā pēc abu Pušu parakstīta attiecīgā Objekta nodošanas un pieņemšanas akta. Izpildītājam ir jāpieņem no Pasūtītāja attiecīgais Objekts ne vēlāk kā piecu dienu laikā no Pasūtītāja rakstveida paziņojuma saņemšanas par Būvdarbu zonas atbrīvošanu un gatavību nodošanai Darbu veikšanai.
2.7.2 Līgumā noteiktie Darbi uzskatāmi par pilnībā pabeigtiem un pieņemtiem ar dienu, kad Objekts Nr.1 un Objekts Nr.2 pēc Darbu pabeigšanas ir nodots Pasūtītājam ar Gala Darbu nodošanas – pieņemšanas aktu (katram Objektam atsevišķs akts, 7. pielikums) un Objekti nodoti pasūtītājam to ekspluatēšanai (katram Objektam atsevišķs akts, 6. pielikums) ar sākotnējo darbu nodošanas – pieņemšanas aktu, pie šādiem nosacījumiem:
2.7.2.1 Izpildītājs ir izpildījis Būvprojektā vai Paskaidrojuma rakstā un tāmē paredzētos Darbus atbilstoši Līgumam;
2.7.2.2 Izpildītājs ir iesniedzis Pasūtītājam atbilstoši noformētu visu ar attiecīgā Objekta izbūvi saistīto normatīvajos aktos noteikto izpilddokumentāciju, t.sk. Darbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas.
2.7.2.3 Darbu izpildes vieta ir sakopta, no tās izvesti būvgruži un sadzīves atkritumi, noņemti nožogojumi.
2.7.3 Gadījumā, ja Darbu kopumā, vai arī iepriekšējā mēnesī izpildītās Darbu daļas nodošanas - pieņemšanas laikā Pasūtītājs konstatē, ka Darbi kopumā vai kāda to daļa nav pabeigti un/vai to izpilde, vai Darbā izmantotie materiāli, preces vai konstrukcijas neatbilst Līguma un tā pielikumu un/vai Būvprojekta vai Paskaidrojuma raksta noteikumiem, tad Darbu nodošana - pieņemšana pārtraucama, un par to sagatavojams akts, kurā norāda konstatētos Darba trūkums un/vai nepabeigtos Darbus, kuru paraksta Puses. Izpildītājam Pušu parakstītajā aktā norādītajā termiņā, kas nedrīkst būt ilgāks par 10 (desmit) kalendārajām dienām no šajā Līguma punktā noteiktā akta parakstīšanas dienas, ar saviem spēkiem un uz sava rēķina līdz galam jāizpilda nepadarītie Darbi un/vai jānovērš konstatētie Darba trūkumi, kas norādīti šajā Līguma punktā noteiktajā aktā. Ja Izpildītājs izvairās un/vai atsakās no šajā Līguma punktā noteiktās Darbu trūkumu novēršanas un/vai nepabeigto Darbu izpildes, kas noteikti šajā Līguma punktā noteiktajā aktā, tad Pasūtītājam ir tiesības novērst tos pašam vai arī uzdot to izdarīt jebkurai citai būvfirmai. Izdevumus, kas saistīti ar Darbu trūkumu novēršanu un/vai nepabeigto Darbu izpildes pabeigšanu, kurus veic Pasūtītājs vai tā piesaistīta būvfirma, ir jāsedz Izpildītājam. Puses vienojas, ka šie Pasūtītāja izdevumi, kas Pasūtītājam veidojas šajā Līguma punktā noteiktajā gadījumā, tiek ieturēti no Izpildītājam maksājamās Līgumcenas bez PVN, kas noteikta Līguma 4.1.punktā, samazinot to proporcionāli radušos izdevumu apmēram. 
2.7.4 Gadījumā, ja Izpildītājs nepiekrīt Līguma 2.7.3 punktā noteiktajā kārtībā Pasūtītāja izvirzītajām pretenzijām, tad Pasūtītājs un Izpildītājs kopīgi organizē neatkarīgu ekspertīzi, ar kuru konstatē veikto Darbu atbilstību vai neatbilstību Projekta, Līguma un tā pielikumu un normatīvo aktu prasībām un nosacījumiem. Neatkarīgas ekspertīzes rezultātā sagatavotais ekspertīzes atzinums ir saistošs Pusēm.
2.7.5 Ja Līguma 2.7.4 punktā noteiktajā kārtībā organizētās ekspertīzes rezultātā tiek apstiprināta Izpildītāja prasību un paziņojumu nepamatotība attiecībā uz Darbu atbilstību Būvprojekta vai , Līguma un tā pielikumu un normatīvo aktu prasībām, tad Izpildītājs sedz visus ar Darba nodošanas kavēšanu saistītos Pasūtītāja zaudējumus un izmaksas, tajā skaitā maksā Līgumā noteiktos līgumsodus par Darbu izpildes termiņu kavējumu, kā arī visas ar veikto ekspertīzi saistītās izmaksas un izpilda visas Izpildītājam Līguma 2.7.3 punktā noteiktās saistības. Ja ekspertīzes rezultātā ir konstatēta Darbu atbilstība Projekta, Līguma un tā pielikumu un normatīvo aktu prasībām, tad Pasūtītājs sedz visas ar ekspertīzi saistītās izmaksas un rīkojas saskaņā ar Līguma prasībām.
2.7.6 Iepriekšējā mēnesī izpildīto Darbu pieņemšana tiek veikta ar nodošanas - pieņemšanas aktu, kuru paraksta Pasūtītājs, Izpildītājs un būvuzraugs. Šajā Līguma punktā noteikto aktu Izpildītājs sagatavo un iesniedz apstiprināšanai Pasūtītājam ne vēlāk kā līdz kārtējā mēneša 10. (desmitajam) datumam, vienlaicīgi ar to iesniedzot arī rēķinu par iepriekšējā mēnesī izpildītajiem Darbiem. Šajā Līguma punktā noteiktajai Darbu nodošanai – pieņemšanai piemērojami arī Līguma 2.7.3, 2.7.4 un 2.7.5 punktos noteiktie nosacījumi. Akts par iepriekšējā mēneša faktiski izpildītiem Darbiem ir pamats maksājumu izdarīšanai, taču tas neierobežo Pasūtītāja tiesības noraidīt izpildītos un pieņemtos Darbus, veicot Būvdarbu pieņemšanu ekspluatācijā.
2.7.7 Pēc Darbu pabeigšanas Izpildītājs par to rakstiski paziņo Pasūtītājam. Pasūtītājs 5 (piecu) dienu laikā veic izpildīto Darbu iepriekšēju apskati. Ja izdarītā iepriekšējā apskate ir sekmīga, Līdzēji paraksta Darbu nodošanas - pieņemšanas aktu.
2.7.8 Izpildītie Darbi netiek pieņemti, ja tie neatbilst faktiski izpildītajam apjomam, neatbilst Līgumam, Iepirkuma nolikuma Būvprojektam vai Paskaidrojuma rakstam, Tāmei, normatīvo aktu prasībām, vai arī, ja attiecībā uz tiem bija nepieciešams, bet netika sastādīts akts par segto būvdarbu pieņemšanu vai akts par nozīmīgu konstrukciju pieņemšanu. 
2.7.9 Ja Pasūtītājs konstatē trūkumus vai nepabeigtus Darbus, Izpildītājam ir pienākums uz sava rēķina Pasūtītāja noteiktajā termiņā veikt šo trūkumu novēršanu vai nepabeigto Darbu izpildi. Darbu pieņemšanu apliecina parakstīts akts par būvdarbu nodošanu – pieņemšanu.
2.7.10 Pēc gala Darbu nodošanas - pieņemšanas akta parakstīšanas tiek veikta objekta pieņemšana ekspluatācijā. 
2.7.11 Nodošanas – pieņemšanas aktus (t.sk., uzmērījuma rasējumus) un citus nepieciešamos dokumentus sagatavo Izpildītājs.
2.7.12 Ja attiecīgā Objekta pieņemšanas ekspluatācijā komisijas laikā tiek konstatētas nepilnības vai trūkumi Izpildītājam ir pienākums uz sava rēķina veikt trūkumu novēršanu.
2.7.13 Būvdarbu nodošanas - pieņemšanas akta parakstīšana neatbrīvo Izpildītāju no atbildības par būvdarbu defektiem būvdarbu garantijas laikā, kuri atklājas pēc objekta pieņemšanas ekspluatācijā.
2.7.14 Visi un jebkādi Līguma pielikumā esošajās Darbu izpildes tāmēs noteiktie materiāli un preces pāriet Pasūtītāja valdījumā ar dienu, kad attiecīgais Objekts ir pieņemts ekspluatācijā, bet Pasūtītāja īpašumā minētie materiāli un preces pāriet ar dienu, kad Pasūtītājs ir samaksājis Izpildītājam par Darbu izpildi atbilstoši Līguma nosacījumiem.
2.7.15 Ja Būvdarbu izpildes gaitā Pasūtītājam rodas nepieciešamība pēc papildu būvdarbiem, kas nebija iekļauti Tehniskajā dokumentācijā, un piegādātāja maiņa radītu būtisku izmaksu pieaugumu un/vai radītu ievērojamas grūtības, tikai pēc Pasūtītāja un/vai autoruzrauga iniciatīvas Puses ir tiesīgas vienoties par papildu Būvdarbu iekļaušanu Līgumā. Šo papildu būvdarbu tiešās izmaksas nedrīkst būt augstākas par tirgū vidējām, bet pieskaitāmās izmaksas nedrīkst būt augstākas par Iepirkuma procedūrā piedāvātajām.
2.7.16 Ja Būvdarbu izpildes gaitā rodas objektīva nepieciešamība veikt izmaiņas Būvdarbu apjomos, tiek sagatavots attiecīgs fakta konstatācijas akts par nepieciešamajām izmaiņām Būvdarbu apjomos, to apjomu un rašanās cēloņiem. Fakta konstatācijas aktu paraksta atbildīgais būvdarbu vadītājs, autoruzraugs, būvuzraugs un Pasūtītāja pārstāvis.
2.7.17 Par izmaiņām Būvdarbu apjomos, ja tas nepieciešams, Puses vienojas rakstveidā.

2.7.18 Ja Pusēm rodas domastarpības par veikto Būvdarbu apjomu un kvalitāti, Pasūtītājs neveic maksājumu, līdz situācijas atrisināšanai. Šādā gadījumā Izpildītājs nav tiesīgs pārtraukt Būvdarbus un turpina tos atbilstoši Būvdarbu izpildes laika grafikam.
2.7.19 Būvdarbu nodošana – pieņemšana Objektā Nr.1 un Objektā Nr.2 notiek gala Būvdarbu nodošanas sapulcē (pēdējā Būvsapulcē).
2.7.20 Pusēm ir pienākums piedalīties gala Būvdarbu nodošanas sapulcē. Ja Izpildītājs bez attaisnojoša iemesla nav ieradies uz gala Būvdarbu nodošanas sapulci, gala Būvdarbu nodošanas procedūra tiek veikta bez viņa klātbūtnes, piedaloties Pasūtītājam un būvuzraugam.
2.7.21 Ja kāda no Pusēm atkārtoti bez attaisnojoša iemesla neierodas uz Būvdarbu nodošanas sapulci, otra Puse var veikt nodošanas procedūru bez tās klātbūtnes.
2.7.22 Izpildītājs pirms Būvdarbu nodošanas sapulces sagatavo un iesniedz iesniegumus institūcijām, organizē un saņem institūciju atzinumus par būves gatavību ekspluatācijai, tās atbilstību tehniskajiem vai īpašajiem noteikumiem (ja attiecināms) un normatīvo aktu prasībām.
2.7.23 Izpildītājs pēc Būvdarbu pilnīgas pabeigšanas paziņo Pasūtītājam par gatavību Būvdarbu nodošanai, kā arī informē par datumu,  kurā notiks Būvdarbu nodošanas sapulce. 
2.7.24 Izpildītājs pēc Būvdarbu pabeigšanas un vismaz 5 (piecas) darba dienas pirms gala Būvdarbu nodošanas sapulces iesniedz Pasūtītājam:
2.7.24.1 Atbildīgā būvdarbu vadītāja un Būvuzrauga parakstītu Būvdarbu izpildes aktu par iepriekšējā mēnesī faktiski izpildītiem Būvdarbiem, kas pirms tam elektroniski excel vai ekvivalentā formātā ir nosūtīta saskaņošanai uz e-pastu Pasūtītāja pārstāvim. 
2.7.24.2 Atbildīgā būvdarbu vadītāja un Būvuzrauga parakstītu izpilddokumentāciju, tai skaitā, segto darbu aktus, nozīmīgo konstrukciju pieņemšanas aktus, būvizstrādājumu un materiālu atbilstību apliecinošus dokumentus, Objektā esošo un Līgumā noteikto Būvdarbu inženiertīkla novietojuma izpilduzmērījuma plānu papīra formātā un digitāli (dwg) (saskaņotu atbildīgā institūcijā) u.c. dokumentāciju, ja to nosaka Tehniskā dokumentācija un spēkā esošie normatīvie akti. Izpilddokumentācijai pievienots satura rādītājs un lapas secīgi numurētas.
2.7.24.3 Objekta ekspluatācijas un apkopes instrukcijas. Ekspluatācijas instrukcijas satur instalāciju, konstrukciju un funkciju aprakstu un sniedz norādījumus par to ekspluatāciju un izlietošanu. Apkopes instrukcijām jāsatur ikdienā veicamie pasākumi, lai uzturētu instalāciju tehnisko standartu un izturību un nodrošinātu ekspluatācijā nodarbināto personālu ar nepieciešamo materiālu, kas veido bāzi remontiem un daļu nomaiņai. Dokumentācijai pievienots satura rādītājs un lapas secīgi numurētas.
2.7.25 Būvdarbu nodošanas sapulcē tiek veikta izpildīto Būvdarbu pārbaude, norādot protokolā šādu informāciju:
2.7.25.1 Būvdarbu nodošanas sapulces dalībnieki;
2.7.25.2 Būvdarbu nodošanas laikā atklātie defekti;
2.7.25.3 Termiņš, kādā jānovērš atklātie defekti un nākamās pārbaudes datums;
2.7.25.4 Informāciju par to vai Būvdarbi tiek nodoti, vai arī Būvdarbu nodošana tiek atteikta.
2.7.26 Ja Pasūtītājs atsakās pieņemt izpildītos Būvdarbus, viņš paskaidro tā iemeslus protokolā. Ja Izpildītājs nepiekrīt atteikumam, viņš motivē savus iebildumus protokolā.
2.7.27 Būvdarbu nodošanas protokolu paraksta abas Puses, kā arī citas personas, kas piedalās Būvdarbu nodošanas procedūrā. Katrai Pusei paliek viens oriģināls parakstīts protokola eksemplārs.
2.7.28 Būvdarbu nodošanas procedūras laikā konstatētos defektus Izpildītājs novērš uz sava rēķina protokolā noteiktajā termiņā. Protokolā norādītais defektu novēršanas termiņš nav uzskatāms par Līguma izpildes termiņa pagarinājumu.
2.7.29 Būvdarbu gala nodošanas - pieņemšanas aktu, kas noformēts saskaņā ar Līguma 7. pielikumu.
2.7.30 Būvdarbu pilnīgu un kvalitatīvu izpildi apliecina Būvdarbu gala nodošanas - pieņemšanas akts, pēc kura parakstīšanas Pasūtītājs pieņem un Izpildītājs nodod Objektu Pasūtītājam.
2.7.31 Ne akta par Objekta pieņemšanu ekspluatācijā parakstīšanas, ne arī Būvdarbu gala nodošanas - pieņemšanas akta parakstīšana neatbrīvo Izpildītāju no atbildības par Būvdarbu defektiem, kuri var atklāties pēc attiecīgā Objekta pieņemšanas.
2.8.  Būvdarbu autoruzraudzību Izpildītājs nodrošina līdz Objekta Nr. 1 un Objekta Nr.2 nodošanai ekspluatācijā saskaņā ar būvvaldē akceptētu Būvprojektu vai Paskaidrojuma rakstu un Ministru kabineta 19.08.2014.noteikumiem Nr.500 “Vispārīgie būvnoteikumi”, norīkojot atbildīgo autoruzraugu. Autoruzraugam Būvdarbu gaitā ir pienākums nodrošināt būvprojektu atbilstošu realizāciju dabā, pēc Pasūtītāja pieprasījuma piedalīties atsevišķu Būvdarbu pieņemšanā, kā arī komisijas darbā pie Objekta pieņemšanas ekspluatācijā, nekavējoties rakstveidā informēt Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt projekta realizāciju, neizpaust komerciālos noslēpumus, kas kļuvuši zināmi, veicot autoruzraudzību, trešajām personām.
3  Līguma grozīšanas kārtība
3.1 Līgumu var grozīt vienīgi ar Pušu savstarpēju rakstisku vienošanos. Jebkuri Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
3.2 Līgumā ir pieļaujami nebūtiski grozījumi, savukārt būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma 61.panta nosacījumus attiecībā uz Līguma grozījumiem un to apjomu.
3.3 Saņemot Izpildītāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma 61.panta attiecīgo daļu un Līguma punktu. Pasūtītājs Līguma grozījumu preambulā norāda vai atsevišķā lēmumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
3.4 Iepirkuma dokumentos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums. 
3.5 Pamatojot ar Publisko iepirkumu likumu un Līgumu, Līguma priekšmets var tikt grozīts tikai kādā no turpmāk minētajiem gadījumiem vai Līgumā citur minētā gadījumā:
3.5.1 Ikvienā gadījumā, kad grozījumi nav būtiski, atbilstoši Publisko iepirkumu likuma 61.panta pirmās daļas 1.un 2.punktam.

3.5.2 Piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā grozījumu vērtībai nesasniedzot 15% (piecpadsmit procentus) no sākotnējās līgumcenas, bet neieskaitot grozījumus, kuri veikti atbilstoši Līguma 3.5.3., 3.5.4. punktam.

3.5.3 Piemērojot Publisko iepirkumu likuma 61.panta trešās daļas 2.punktu, - ietverot darbus, kas sākotnēji nav paredzēti Līgumā, kā arī izslēdzot darbus, kas ir paredzēti Līgumā, ja šādu grozījumu dēļ līgumcenas pieaugums, ko noteic kā visu secīgi veikto grozījumu naudas vērtību summu, nepārsniedz 50% (piecdesmit procentus) no sākotnējās līgumcenas.
3.5.4 Piemērojot Publisko iepirkumu likuma 61.panta trešās daļas 3.punktu, - ietverot darbus, kas sākotnēji nav paredzēti Līgumā, kā arī izslēdzot darbus, kas ir paredzēti Līgumā, ja šādu grozījumu dēļ līgumcenas pieaugums, ko noteic kā visu secīgi veikto grozījumu naudas vērtību summu, nepārsniedz 50% (piecdesmit procentus) no sākotnējās līgumcenas, piemēram, tādu situāciju risināšanai, kuras atklājās tikai Būvdarbu laikā un kuras sākotnēji nebija iespējams paredzēt.

3.5.5 Piemērojot Publisko iepirkumu likuma 61.panta trešās daļas 4.punktu, - ja Izpildītājs tiek aizstāts ar citu piegādātāju.

3.6 Būtiski Līguma nosacījumu grozījumi ir pieļaujami šādos gadījumos:
3.6.1 Pasūtītājam ir nepieciešami papildu būvdarbi, kas nav iekļauti Tehniskajā dokumentācijā vai Tehniskajā specifikācijā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar sākotnēji Līgumā noteiktajiem Būvdarbiem, vai piegādātāja maiņa radītu ievērojamas grūtības.
3.6.2 Līguma izpildē tiek konstatēts, ka nepieciešams veikt papildu būvdarbus, kas nav iekļauti Tehniskajā dokumentācijā, bet ir nepieciešamiem, lai sasniegtu Tehniskajā dokumentācijā noteikto galarezultātu un lai nodrošinātu Objekta normālu funkcionēšanu, atbilstoši tiem mērķiem, kuriem Objekts paredzēts, ievērojot arī tās prasības, kas Objektam tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētā Objekta funkcionālo nozīmi, vai grozījumi Būvdarbu apjomos ir nepieciešami tādu iemeslu dēļ, kurus Pasūtītājs iepriekš nevarēja paredzēt.
3.6.3 Objektīvu apstākļu dēļ Būvdarbu izpildes laikā tiek izdarīti grozījumi Tehniskajā dokumentācijā un tā rezultātā rodas nepieciešamība veikt sākotnējā Tehniskajā dokumentācijā neparedzētus Būvdarbus, un šos grozījumus ir saskaņojis Pasūtītājs, būvuzraugs un autoruzraugs.
3.6.4 Būvdarbu izpildes laikā ir atklājušies tādi fakti vai iestājušies tādi apstākļi, kurus Pasūtītājs, slēdzot Līgumu, nevarēja paredzēt un ietekmēt, tai skaitā, bet ne tikai - ģeopolitisku notikumu rezultātā ieviestas sankcijas un ierobežojumi, kas izraisījuši būtiskus preču piegādes vai pakalpojumu sniegšanas ierobežojumus.
3.6.5 Būvdarbu izpildes laikā, tiek konstatēts, ka nepieciešams veikt papildus darbus vai nepieciešams pielietot citus būvizstrādājumus, tehnoloģijas u.tml., kas nav ticis ievērtēts Tehniskajā dokumentācijā, jo Tehniskajā dokumentācijā ir būtiskas kļūdas vai ir būtiskas kļūdas faktiskajā Būvdarbu apjoma novērtējumā, mērījumos, aprēķinos u.tml.
3.6.6 Līguma izpildes laikā ir nepieciešams aizstāt iepriekš plānoto materiālu un/vai tehnoloģisko risinājumu ar citiem materiāliem un/vai tehnoloģiskiem risinājumiem, un šādu nepieciešamību ir saskaņojis Pasūtītājs, būvuzraugs un autoruzraugs.
3.6.7 Līgumā noteiktajā kārtībā un apmērā tiek veikta izpildīto Būvdarbu cenas indeksācija.
3.6.8 Citos Līgumā vai tiesību aktos noteiktos gadījumos, kad ir pieļaujami konkrētie Līguma grozījumi.
3.7 Gadījumā, ja Līguma izpildes laikā tiek veiktas izmaiņas Tehniskajā dokumentācijā (Darba uzdevumā), atbilstoši veiktajām un būvuzrauga un autoruzrauga apstiprinātajām izmaiņām Pasūtītājs var veikt Būvdarbu apjoma samazināšanu, tostarp izslēdzot atsevišķus Būvdarbu veidus, ja Pasūtītājs konstatē, ka tie nav nepieciešami, lai sasniegtu Tehniskajā dokumentācijā (Darba uzdevumā) minēto galarezultātu. Būvdarbu apjoma samazināšanas gadījumā attiecīgi samazināma Būvdarbu summa, ievērojot Līgumā un tā pielikumos noteiktos vienību izcenojumus un samazināmo Būvdarbu apjomu.
3.8 Līgumā noteikto Līguma izpildes termiņu Puses var grozīt ar rakstisku papildu vienošanos, iestājoties kādam no šādiem gadījumiem:
3.8.1 Pasūtītājs liedz Izpildītājam piekļūšanu Objektam;
3.8.2 Ja Pasūtītājs vai Būvuzraugs ir kavējis vai apturējis Līguma izpildi no Izpildītāja neatkarīgu iemeslu dēļ.

3.8.3 Būvdarbu apjomos tiek veiktas izmaiņas, kā rezultātā nav iespējama Būvdarbu veikšana Līgumā noteiktajā termiņā.
3.8.4 Būvdarbu izpildes laikā ir atklājušies tādi fakti, vai iestājušies tādi apstākļi, kurus Puses, slēdzot Līgumu, nevarēja paredzēt un ietekmēt, un to rezultātā objektīvi nav iespējama Būvdarbu veikšana Līgumā noteiktajā termiņā.
3.8.5 Līguma izpilde nav iespējama nepārvaramas varas apstākļu dēļ.
3.9 Izpildītājs apņemas nekavējoties (ne vēlāk kā 2 (divu) dienu laikā no konstatēšanas brīža) ziņot Pasūtītājam par visiem apstākļiem un/vai šķēršļiem, kas kavē Būvdarbu izpildi.
3.10 Ja Puses ir vienojušās par nepieciešamību veikt papildu vai neparedzētus Būvdarbus Līgumā noteiktajos gadījumos, Puses var vienoties par Būvdarbu izpildes termiņa pagarināšanu, izņemot gadījumus, kad minētos Būvdarbus ir iespējams veikt vienlaikus ar Būvdarbu izpildes laika grafikā paredzētajiem Būvdarbiem. Attiecībā uz papildu Būvdarbiem piemēro tādas pašas cenas kā analogiem Būvdarbiem tāmēs, bet būvdarbiem, kam analogu tāmēs nav, pēc Izpildītāja iesniegtas un būvuzrauga saskaņotas cenas kalkulācijas un līdzīga rakstura Būvdarbu cenām tirgū.
3.11 Līgumā neparedzētu Būvdarbu veikšanu Izpildītājs ir tiesīgs uzsākt tikai pēc tam, kad Puses rakstiskā formā ir noslēgušas attiecīgu vienošanos par šādu Būvdarbu izpildi.
3.12 Izmaiņas Būvprojektā ir pieļaujamas:

3.12.1 ja ir nepieciešama Būvprojekta precizēšana, grozīšana;

3.12.2 ja ir nepieciešama Būvprojektā noteikto tehnoloģisko risinājumu aizstāšana ar citiem tehnoloģiskajiem risinājumiem;

3.12.3 citos gadījumos.

3.13 Izmaiņas Būvdarbos ir pieļaujamas:

3.13.1 ja ir nepieciešamas autoruzraudzības darbu apjoma izmaiņas Būvprojektā, ja tās attiecas uz Darbu apjomiem vai Līguma cenu;

3.13.2 ja ir nepieciešamas Darbu izpildes termiņa izmaiņas:

3.13.3 ja ir nepieciešama materiālu nomaiņa uz ekvivalentu materiālu;

3.13.4 ja ir nepieciešams palielināt vai samazināt Darbu apjomus;

3.13.5 ja ir nepieciešams palielināt vai samazināt Darbu izmaksas (Līgumcenu);

3.13.6 citos gadījumos.

3.14 Būvprojekta detalizācija (darba rasējumi), kuru pieprasījis Izpildītājs, Būvuzraugs un/vai Pasūtītājs, nav uzskatāmi par Būvprojekta izmaiņām un nevar būt par pamatu Līguma izmaiņām.

3.15 Konstatējot vajadzību pēc izmaiņām Būvprojektā vai Būvdarbos, Darbu izpildes termiņiem, materiālu nomaiņu, un ar to saistītās Līgumcenas palielinājumu vai samazinājumu un citām saistītajām izmaiņām būvdarbu izpildes laikā, Puses vienojas par attiecīgajiem Līguma grozījumiem.

3.16 Līdzējiem nekavējoties jāinformē vienam otru, ja konstatē, ka:

3.16.1 ir pretrunas starp Līguma dokumentos sniegtajiem datiem;
3.16.2 Līguma dokumenti ir nepilnīgi vai kļūdaini;
3.16.3 informācija, dati, instrukcijas, kas iesniegtas Darbu laikā, atšķiras no līguma dokumentiem;
3.16.4 Līguma izpildei nozīmīgi apstākļi ir izmainījušies vai radušies jauni.

3.17 Ja Līguma izpildes laikā Izpildītājs konstatē, ka tam ir jāveic neparedzēti darbi, tas nekavējoties, bet ne vēlāk kā septiņu darba dienu laikā pēc to konstatēšanas rakstveidā par to ziņo Pasūtītājam.

3.18 Ar neparedzētiem darbiem šī Līguma izpratnē saprotami darbi, kuri atbilst visām šādām pazīmēm:

3.18.1 Izpildītājs kā profesionālis savā jomā nevarēja paredzēt šādus darbus;

3.18.2 neparedzētos darbus nevar tehniski vai ekonomiski atdalīt no Līguma.

3.19 Pēc Izpildītāja paziņojuma saņemšanas Līdzēji organizē neparedzēto darbu apjoma dokumentālu fiksēšanu, sastādot attiecīgu aktu. Lai konstatētu, ka Izpildītāja paziņojumā norādītie darbi ir klasificējami kā neparedzētie darbi, tiek sasaukta komisija, kurā ietilpst Pasūtītājs, Izpildītājs, Būvuzraugs. Pasūtītājam, Būvuzraugam, Izpildītājam ir jāapliecina, ka Izpildītāja norādītie darbi ir klasificējami kā neparedzētie darbi šī Līguma izpratnē, parakstot attiecīgu dokumentu (aktu).

3.20 Ja Pasūtītājs, Būvuzraugs, Izpildītājs paraksta aktu par neparedzētiem darbiem Līdzēji slēdz papildus vienošanos pie šī Līguma, kas ir Līguma neatņemama sastāvdaļa. Neparedzēto darbu vienības cenas piemēro ne lielākas, kādas dotas Dokumentācijā. Līdz brīdim, kamēr Pasūtītājs un Izpildītājs nav parakstījuši šajā punktā noteikto vienošanos, uzskatāms, ka Pasūtītājs nav uzņēmies saistības pret Izpildītāju sakarā ar iespējamiem neparedzētiem darbiem.

3.21 Darbi, kas neatbilst šajā nodaļā paredzēto neparedzēto darbu pazīmēm vai netiek konstatēti Līgumā noteiktajā kārtībā un termiņā, netiek uzskatīti par neparedzētiem darbiem, un tiek izpildīti uz Izpildītāja rēķina saskaņā ar Līguma noteikumiem. 
3.22 Līgums netiek grozīts, ja tas atbilstoši Publisko iepirkumu likuma regulējumam konkrētajā gadījumā nav pieļaujams vai ja plānotie grozījumi pēc būtības maina Līguma veidu vai mērķi.
3.23 Grozot Līgumu, atbilstoši katram konkrētajam gadījumam, var tikt grozīta arī līgumcena, darbu izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.
4 Līguma summa un norēķinu kārtība
4.1 Par pienācīgu Darbu izpildi Izpildītājs saņem EUR ............... (............. euro, ... centi), bez PVN (turpmāk – Līgumcena), kur Līgumcenu veido:
	Nr.
	Darbu nosaukums
	Cena, EUR 

	1. 
	Objekts Nr.1: Galerijas izbūve Andreja Pormaļa ielā 125, Jēkabpilī, Jēkabpils novadā:
	

	1.1.
	Projektēšana (Būvprojekta izstrāde)
	

	1.2.
	Būvdarbi
	

	1.3.
	Autoruzraudzība
	

	 2.
	Objekts Nr.2: Ambulatorā dienas ķirurģijas centra un dienas stacionāra telpu (operācijas zāle) pārbūve Andreja Pormaļa iela 125, Jēkabpilī, Jēkabpils novadā:
	

	2.1.
	Projektēšana (Paskaidrojuma raksta izstrāde)
	

	2.2.
	Būvdarbi
	

	2.3.
	Autoruzraudzība
	

	
	Līguma cena (1.1.+ 1.2.+ 1.3. +2.1. + 2.2. + 2.3.) kopā EUR bez PVN
	

	
	PVN 21% EUR 
	

	
	Summa KOPĀ EUR ar PVN
	


4.2 Līgumcena ietver pilnu samaksu par Līguma ietvaros paredzēto saistību izpildi. Līguma cenā ir iekļautas visas izmaksas, kas saistītas ar pilnīgu un kvalitatīvu Darbu izpildi saskaņā ar Tehnisko specifikāciju (Darba uzdevumu), un Līguma noteikumiem, tajā skaitā, bet ne tikai, darbaspēka izmaksas, transporta, tehnisko palīglīdzekļu izmaksas, nepieciešamo materiālu iegādes, piegādes un izkraušanas izmaksas visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN.
4.3 PVN nav iepirkuma priekšmeta daļa, bet tiek piemērots un maksāts atbilstoši normatīvajos aktos noteiktajam.
4.4 Līgumcenā Izpildītājs ir ietvēris visus riskus, lai pilnībā veiktu Darbus par Līgumcenu. Līgumcena visā Līguma darbības laikā nevar tikt paaugstināta sakarā ar cenu pieaugumu darbaspēka, materiālu vai citām izmaksām.
4.5 Samaksu par projektēšanas darbiem Pasūtītājs veic 30 (trīsdesmit) dienu laikā pēc attiecīgā Būvprojekta akcepta Būvvaldē, nodošanas - pieņemšanas akta abpusējas parakstīšanas (Līguma pielikuma Nr.8 formas aizpildīšanas) un attiecīga rēķina saņemšanas Pasūtītāja iestādē par katru no projektēšanas darbu Objektiem.
4.6 Samaksu par Būvdarbiem Pasūtītājs veic šādā kārtībā:
4.6.1 Norēķini par iepriekšējā mēnesī izpildītajiem Darbiem tiek veikti pēc faktiski iepriekšējā mēnesī izpildīto Darbu apjoma, kas tiek fiksēts ar Līguma 2.7.6 punktā noteikto Darbu nodošanas - pieņemšanas aktu. No šajā Līguma punktā noteiktajiem ikmēneša maksājumiem tiek ieturēts Līguma 4.6.5 punktā noteiktais 5% (piecu procentu) ieturējums. Šajā Līguma punktā noteiktos maksājumus Pasūtītājs veic 10 (desmit) darba dienu laikā, skaitot no dienas, kad Pasūtītājs, Izpildītājs un būvuzraugs ir parakstījuši Līguma 2.7.6 punktā noteikto aktu. Samaksa tiek veikta pamatojoties uz parakstītajiem aktiem uz Izpildītāja iesniegtajiem rēķiniem. Pievienotās vērtības nodokli 21% (divdesmit viens procents) maksā Pasūtītājs saskaņā ar Pievienotās vērtības nodokļa likuma 142.pantu.
4.6.2 Darbu galīgā apmaksa tiks veikta 30 (trīsdesmit) dienu laikā, skaitot no dienas, kad objekts pēc Darbu pabeigšanas ir pieņemts ekspluatācijā un parakstīts gala darbu nodošanas-pieņemšanas akts (7.pielikums) saskaņā ar Latvijas Republikas spēkā esošo normatīvo aktu prasībām. Samaksa tiek veikta saskaņā ar Izpildītāja iesniegto rēķinu. Pievienotās vērtības nodokli 21% (divdesmit viens procents) maksā Pasūtītājs saskaņā ar Pievienotās vērtības nodokļa likuma 142.pantu.
4.6.3 Pasūtītājs Līgumā noteiktos maksājumus par Darbu izpildi veic ar pārskaitījumu uz Izpildītāja Līgumā vai Izpildītāja iesniegtajā rēķinā, kura apmaksa tiek veikta atbilstoši Līgumam, norādīto Izpildītāja bankas kontu. 
4.6.4 Līgumā noteikts Pasūtītāja maksājums tiek uzskatīts par izpildītu dienā, kad Līgumā noteikts maksājums ir saņemts Izpildītāja Līgumā vai Izpildītāja iesniegtajā rēķinā, kura apmaksa tiek veikta atbilstoši Līgumam, norādītajā Izpildītāja bankas kontā. Strīdus gadījumā Līgumā noteikts Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
4.6.5 Līdz brīdim, kad Objekts pēc Darbu pabeigšanas ir pieņemts ekspluatācijā, Izpildītājam Līguma ietvaros izmaksātā summa par Darbu izpildi nedrīkst pārsniegt 95% (deviņdesmit piecus procentus) no Būvdarbu līgumcenas bez PVN. Atlikušie 5% (pieci procenti) no attiecīgā Objekta Būvdarbu līgumcenas bez PVN Izpildītājam tiek izmaksāti 30 (trīsdesmit) kalendāro dienu laikā, skaitot no dienas, kad pēc objekta nodošanas ekspluatācijā ir parakstīts gala darbu nodošanas-pieņemšanas akts (7.pielikums) saskaņā ar Latvijas Republikas spēkā esošo normatīvo aktu prasībām, pie nosacījuma, ka Izpildītājs atbilstoši Līguma 5.31 punktam ir iesniedzis Pasūtītājam garantijas laika garantiju. Līguma darbības izbeigšanas gadījumā atlikušie 5% (pieci procenti) no Būvdarbu Līgumcenas bez PVN par paveiktajiem darbiem Izpildītājam tiek izmaksāti 30 (trīsdesmit) kalendāro dienu laikā, skaitot no Līguma 7.5 apakšpunktā noteiktā abpusēja akta parakstīšanas dienas, pie nosacījuma, ka Izpildītājs ir iesniedzis Pasūtītājam garantijas laika garantiju.  Līdz brīdim, kad Izpildītājs veic un iesniedz Pasūtītājam garantijas laika garantiju atbilstoši Līguma 5.31 punktam, šajā Līguma punktā noteiktos atlikušos 5% (piecus procentus) no Būvdarbu Līgumcenas bez PVN Pasūtītājs ir tiesīgs izmantot Līguma 12.8 punktā noteikto izdevumu segšanai, kas veidojas, ja Izpildītājs neizpilda tam Līgumā noteiktās Darbu garantijas saistības. Gadījumā, ja Pasūtītājs ir veicis Līguma 12.8 punktā noteikto izdevumu segšanu šajā Līguma punktā noteiktajā kārtībā, tad veicot Izpildītājam šajā Līguma punktā noteikto 5% no Līguma summas bez PVN izmaksu, Pasūtītājs no tās ietur visas summas par kādām ir segti Līguma 12.8 punktā noteiktie izdevumi.  
4.6.6 Attiecīgie Būvdarbi tiek uzskatīti par veiktiem (izpildītiem) tikai pēc gala Darbu nodošanas - pieņemšanas akta apstiprināšanas Līgumā noteiktajā kārtībā.
4.7 Samaksu par autoruzraudzības Darbiem Pasūtītājs veic proporcionāli izpildīto Būvdarbu apjomiem vienu reizi mēnesī 30 (trīsdesmit) dienu laikā pēc tam, kad apstiprināts konkrētajā mēnesī veikto Būvdarbu apjoms un saņemts un parakstīts Darbu nodošanas - pieņemšanas akts par autoruzraudzību un Izpildītāja rēķins.
4.8 Par pienācīgi izpildītiem Darbiem tiek uzskatīta Darbu pieņemšana no Pasūtītāja puses.
4.9 Līgumcenā ietvertas pilnīgi visas izmaksas, kas var rasties Izpildītājam, izpildot Darbus.
4.10 Pasūtītājs norēķinās ar bezskaidras naudas pārskaitījumu uz Izpildītāja rēķinā norādīto norēķinu kontu kredītiestādē. 

4.11 Puses vienojas, ka Izpildītājs rēķinus var sagatavot elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta Pasūtītājam uz Pasūtītāja e-pasta adresi: info@jrslimnica.lv. Izpildītājs rēķinu var uzskatīt par saņemtu pēc Pasūtītāja apstiprinājuma saņemšanas e-pastā.
4.12 Izpildītājs, papildus Latvijas Republikā spēkā esošajos normatīvajos aktos izvirzītajām prasībām dokumentu noformēšanai un to saturam, visos Pasūtītājam iesniegtajos dokumentos (rēķinos, aktos u.tml.) norāda Pasūtītāja rekvizītus un Līgumu Nr.
4.13 Izpildītājs nodrošina laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem. Ar laicīgu norēķināšanos ir saprotama samaksa ne vēlāk kā 30 (trīsdesmit) dienu laikā pēc veikto Būvdarbu pabeigšanas un apakšuzņēmēja rēķina saņemšanas par attiecīgo Būvdarbu veikšanu. 
4.14 Izpildītājs uzņemas risku, ja Darbu izpildes laikā tiek atklātas kļūdas Finanšu piedāvājumā  vai tiek konstatēts, ka Izpildītājs nav piedāvājis cenu par visu Līguma apjomu. Izpildītājs uzņemas risku par Darbiem, kurus tas nav iekļāvis Finanšu piedāvājumā, bet kurus objektīvi vajadzēja paredzēt atbilstoši Tehniskajai specifikācijai. 

4.15 Līgumcena var tikt grozīta Līgumā noteiktajā kārtībā saskaņā ar Publisko iepirkumu likuma 61.pantā noteiktajiem nosacījumiem.
4.16 Līdzēji vienojas, ka Līguma ietvaros veicamo Būvdarbu piedāvājuma iesniegšanas brīža cenas tiek uzskatītas par bāzes cenām, kurām piemērots tiek bāzes cenu indekss 100. Līdzēji vienojas piemērot bāzes cenu indeksāciju saskaņā ar Centrālās statistikas pārvaldes (turpmāk - CSP) attiecīgā perioda rēķinātajiem būvniecības izmaksu indeksiem (turpmāk – BII). Indeksācija var tikt veikta, ja materiālu izmaksas EUR bez PVN procentos pārskata periodā pret atsauces periodu ir vismaz 10 (desmit) procenti, (Būvniecības izmaksu indekss (turpmāk – BII) pārskata periodā/BII atsauces periodā * 100-100), pielietojot formulu: P1 = P (BII pārskata periodā / BII atsauces periodā), kur P1 – Pārrēķinātā cena; P – Piedāvājuma mērvienības materiāla izmaksas EUR bez PVN (atbilstoši Izpildītāja finanšu piedāvājumam); BII – būvniecības izmaksu indeksi pa resursu veidiem (Centrālās Statistikas pārvaldes (turpmāk – CSP) tabula "RCB010m", resursa veids: būvmateriāli
, rādītājs: 2015=100) procentos periodā pēc Centrālās statistikas pārvaldes publiski pieejamiem datiem (par pārskata periodu uzskatāms mēnesis pirms attiecīga pieprasījuma iesniegšanas un atsauces periods ir Līguma slēgšanas mēnesis).
5 Būvdarbu izpildes vispārīgie noteikumi
5.1 Izpildītājam 10 (desmit) dienu laikā pēc Līguma noslēgšanas ir pienākums iesniegt Pasūtītājam kredītiestādes vai apdrošināšanas sabiedrības izsniegtu līguma saistību izpildes nodrošinājumu saskaņā ar Līguma 11.sadaļu;
5.2 Iz​pil​dī​tā​js 10 (desmit) die​nu lai​kā pēc Līguma parakstīšanas dienas Pasūtītāja atbildīgajai personai iesniedz šādus dokumentus: 

5.2.1 Rīkojumu par atbildīgā personāla norīkošanu, atbildīgā būvdarbu vadītāja, būvprojekta vadītāja sertifikātu kopijas u.c. no Izpildītāja nepieciešamo dokumentāciju atzīmes par Būvdarbu uzsākšanas nosacījumu izpildi saņemšanai būvvaldē un Būvdarbu uzsākšanai.
5.2.2 Normatīvo aktu nosacījumiem atbilstošu atbildīgā būvdarbu vadītāja un būvprojekta vadītāja būvspeciālista profesionālās civiltiesiskās atbildības apdrošināšanas polises kopiju un apliecinājumu par prēmijas samaksu un, ja apdrošināšanas līgums tiek noslēgts uz noteiktu termiņu, izziņu, kas apliecina apdrošināšanas aizsardzības esību attiecībā uz konkrēto Objektu. Būvspeciālistu profesionālās civiltiesiskās atbildības apdrošināšanas polisei jābūt spēkā visu Būvdarbu un garantijas laiku.
5.2.3 Gadījumā, ja būvspeciālista profesionālās civiltiesiskās atbildības apdrošināšanas līgums ir noslēgts atbildīgam būvdarbu vadītājam vai būvprojekta vadītājam, kuru Līguma darbības laikā Izpildītājs maina, tad, jāiesniedz jauna atbildīgā speciālista būvspeciālista profesionālās civiltiesiskās atbildības apdrošināšanas polises kopija.
5.2.4 Gadījumā, ja Līguma darbības laikā būvspeciālista profesionālās civiltiesiskās atbildības apdrošināšanas līguma spēkā esamības termiņš tuvojas beigām, Izpildītājam ir pienākums vismaz 10 (desmit) dienas pirms civiltiesiskās atbildības apdrošināšanas līguma termiņa beigām iesniegt Pasūtītājam aktualizētu būvspeciālista profesionālās civiltiesiskās atbildības apdrošināšanas polises kopiju ar atbilstošiem termiņiem.
5.2.5 Normatīvo aktu nosacījumiem atbilstošu civiltiesiskās atbildības obligātās apdrošināšanas polisi, kurā apdrošina atbildību par zaudējumiem, ko izraisa Izpildītājs un piesaistītie apakšuzņēmēji, pievienojot apliecinājumu par prēmijas samaksu un, ja apdrošināšanas līgums tiek noslēgts uz noteiktu termiņu, izziņu, kas apliecina apdrošināšanas aizsardzības esību attiecībā uz konkrēto Objektu. Civiltiesiskās atbildības apdrošināšanas polisei jābūt spēkā visu Būvdarbu un garantijas laiku un vēl papildus 30 (trīsdesmit) dienas pēc attiecīgā termiņa.
5.3 Izpildītājs norīko atbildīgo personu par darba drošības un aizsardzības noteikumu un ugunsdrošības noteikumu ievērošanu Objektā, ievērojot normatīvo aktu nosacījumus.
5.4 Pirms Būvdarbu uzsākšanas Izpildītājs izstrādā darba aizsardzības plānu, ja ir konstatējams kāds no Ministru kabineta 25.02.2003.noteikumu Nr.92 “Darba aizsardzības prasības, veicot būvdarbus” 11.punkta apakšpunktu nosacījumiem.
5.5 Pasūtītājs ir tiesīgs pieprasīt atbildīgā būvdarbu vadītāja, atbildīgās personas par darba drošības un aizsardzības noteikumu, ugunsdrošības noteikumu ievērošanu nomaiņu, ja tie nepienācīgi pilda savus pienākumus, neatrodas attiecīgajā Objektā, saskaņā ar dalītā laika uzskaitē norādīto, vai viņu kvalifikācija nav atbilstoša veicamo Būvdarbu apjomam un specifikai.
5.6 Ja Pasūtītājs, pamatojoties uz Līguma 5.5. punkta nosacījumiem, pieprasa attiecīgā speciālista nomaiņu, Izpildītājs to veic 10 (desmit) dienu laikā no attiecīga pieprasījuma saņemšanas, ievērojot Līguma 6.sadaļā noteiktos nosacījumus attiecībā uz speciālistu nomaiņas kārtību.
5.7 Pasūtītājs pēc atzīmes par Būvdarbu uzsākšanas izpildi būvatļaujā Līgumā noteiktajā kārtībā nodod Objektus Izpildītājam ar nodošanas – pieņemšanas aktu, nosūtot par to paziņojumu Izpildītājam. Šajā Līguma punktā noteikto aktu sagatavo Pasūtītājs.
5.8 Izpildītājam ir pienākums 3 (trīs) darba dienu laikā, pēc Pasūtītāja paziņojuma par Būvdarbu uzsākšanu attiecīgajā Objektā nosūtīšanas Izpildītājam, sasaukt pirmo Būvsapulci un informēt Pasūtītāja atbildīgo personu par plānoto Būvdarbu uzsākšanas datumu. Šajā Līguma punktā noteikto paziņojumu Pasūtītājs nosūta uz Līguma 14.10. punktā norādīto Izpildītāja pārstāvja e-pastu.
5.9 Objekta nodošanas – pieņemšanas aktā tiek fiksēts attiecīgā Objekta tehniskais, vizuālais u.c. stāvoklis uz Būvdarbu uzsākšanas brīdi. Objekta nodošanas – pieņemšanas aktu paraksta atbildīgais būvdarbu vadītājs un Pasūtītāja pārstāvis.
5.10 Parakstot Objekta nodošanas – pieņemšanas aktu, Izpildītājs apliecina, ka pilnībā ir iepazinies ar Būvdarbu izpildes vietu un Objektu, kā arī visiem noteikumiem un prasībām, kas attiecināmi uz Līgumā noteikto Būvdarbu izpildi Objektā.
5.11 Objekta norobežošana, brīdinājuma zīmju izlikšana un citu normatīvajos aktos noteikto prasību ievērošanas nodrošināšana ir Izpildītāja pienākums un atbildība. 
5.12 Būvdarbu organizatoriskie jautājumi tiek risināti un izskatīti būvsapulcēs, kurās piedalās Izpildītāja atbildīgie speciālisti, Pasūtītāja pilnvarots pārstāvis un būvuzraugs, kā arī viņu pieaicinātās personas.
5.13 Būvsapulces Objektā tiek sasauktas vismaz 2 (divas) reizes mēnesī, ja vien puses nav vienojušās par citu būvsapulču sasaukšanas kārtību. Būvsapulču sasaukšanu, organizēšanu un protokolēšanu nodrošina Būvuzraugs, kurš protokolu 3 (trīs) darbdienu laikā elektroniski nosūta saskaņošanai visiem dalībniekiem un protokolus papīra formātā parakstīšanai iesniedz dalībniekiem nākamajā Būvsapulcē. Būvsapulcēs nolemtais un attiecīgi protokolos atrunātais ir saistošs Līgumā iesaistītajām pusēm.
5.14 Pasūtītājam, Izpildītāja atbildīgajam speciālistam, Autoruzraugam vai Būvuzraugam ir tiesības sasaukt ārkārtas būvsapulci, ja tas uzskatāms par nepieciešamu, savlaicīgi paziņojot par Būvsapulces sasaukšanu pārējām pusēm.
5.15 Ja Izpildītājs nevar ierasties uz būvsapulci, tad Izpildītājs par to paziņo iesaistītajām pusēm 3 (trīs) dienas pirms būvsapulces, kā arī saskaņo, ar iesaistītajām pusēm dienu, uz kuru tiek pārlikta būvsapulce. Būvsapulces atlikšanas termiņš nevar būt ilgāks par 5 (piecām) darba dienām.
5.16 Atbildīgajam būvdarbu vadītajam Būvdarbu veikšanas laikā attiecīgajā Objektā jāatrodas katru darba dienu vismaz 2 (divas) stundas dienā. 
5.17 Pasūtītājam un Būvuzraugam ir tiesības apturēt Būvdarbus, ja Izpildītājs vai tā personāls neievēro Objekta iekšējās kārtības noteikumus, uz Būvdarbiem attiecināmos spēkā esošos normatīvos aktus vai šo Līgumu. Būvdarbus Izpildītājs ir tiesīgs atsākt, saskaņojot ar Pasūtītāju, pēc konstatētā pārkāpuma novēršanas. Izpildītājam nav tiesību uz Līgumā noteiktā Būvdarbu izpildes termiņa pagarinājumu sakarā ar šādu Būvdarbu apturēšanu.
5.18 Būvdarbi jāveic, nodrošinot Pasūtītāja kā ārstniecības iestādes darbības nepārtrauktību un maksimāli ievērojot pacientu intereses, slimnīcas darba režīmu un slimnīcas darbinieku darba vajadzības. Būvdarbu laikā Izpildītājam jāievēro normatīvajos aktos noteiktās epidemioloģiskās prasības atbilstoši Objekta atrašanās vietas specifikai.
5.19 Līguma izpildes laikā Pasūtītājs ir tiesīgs pieprasīt Izpildītājam iesniegt atjaunotu Būvdarbu izpildes laika grafiku atbilstoši faktiskajai Būvdarbu norisei Objektā. Atjaunotu grafiku Izpildītājs iesniedz Pasūtītājam 5 (piecu)  darba dienu laikā no attiecīga Pasūtītāja pieprasījuma saņemšanas. Atjaunota Būvdarbu izpildes laika grafika iesniegšana nepagarina Līgumā noteikto Būvdarbu Izpildes termiņu, un gadījumā, ja Pasūtītājs konstatē, ka atjaunotajā grafikā ir norādīti Pušu iepriekš nesaskaņoti izpildes termiņi, Izpildītājs veic labojumus atbilstoši Pušu iepriekš saskaņotajiem izpildes termiņiem. Izpildītāja iesniegtais un Pasūtītāja saskaņotais atjaunotais Būvdarbu izpildes laika grafiks kļūst par Līguma neatņemamu sastāvdaļu un ir saistošs Pusēm, neslēdzot atsevišķu vienošanos par grozījumiem Līgumā.
5.20 Ja Izpildītājs izmanto Pasūtītāja elektroenerģijas vai ūdens resursus, tas uzskaita izmantotos resursus, uzstādot skaitītājus un fiksējot skaitītāja mērījumus pirms Būvdarbu uzsākšanas, par to noformējot aktu:
5.20.1 Elektroenerģijas un ūdens skaitītāju mērījumi tiek fiksēti un uzskaitīti no skaitītāju uzstādīšanas līdz Būvdarbu pabeigšanai. 
5.20.2 Elektroenerģijas un ūdens skaitītāju mērījumus par iepriekšējā mēnesī faktiski izmantotajiem resursiem Izpildītājs iesniedz Pasūtītājam līdz nākamā mēneša 3.datumam. 
5.20.3 Izpildītājs ne vēlāk kā nākamā mēneša 10. datumā veic samaksu par izmantotajiem resursiem, pēc Pasūtītāja izrakstītā rēķina. 
5.21 Izpildītājs Būvdarbu laikā uzrauga, ka to veikšanas laikā Būvdarbu veikšanas zonā nenotiek Objekta deformācijas un bojājumi, kā arī inženiertīklu bojājumi vai darbības traucējumi. Gadījumā, ja var iestāties vai iestājas šajā punktā norādītie apstākļi Izpildītājs par to nekavējoties mutiski un rakstveidā (nosūtot elektronisko pastu) informē Pasūtītāju, būvuzraugu un autoruzraugu, un veic visas no Izpildītāja atkarīgās darbības, lai novērstu bojājumus vai traucējumus vai vismaz aptur to turpmāku attīstību līdz cēloņu noskaidrošanai un situācijas risinājuma saskaņošanai ar Pasūtītāju.
5.22 Pēc Būvdar​bu pa​beig​ša​nas Objektam jā​būt tā​dā stā​vok​lī, lai to va​rē​tu nekavē​jo​ties eksplu​atēt.
5.23 Līdz Būvdarbu nodošanai ekspluatācijā Izpildītājam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai vai Pasūtītāja īpašumam Būvdarbu izpildes rezultātā. Par nodotā īpašuma un materiālo vērtību saglabāšanu pilnu atbildību uzņemas Izpildītājs.
5.24 Izpildītājs 10 (desmit) dienu laikā pēc dienas, kad parakstīts gala darbu nodošanas – pieņemšanas akts, vai Līguma pirmstermiņa izbeigšanas gadījumā organizē Objekta nodošanu Pasūtītājam. Objekts tiek nodots Pasūtītājam abpusēji parakstot Objekta nodošanas - pieņemšanas aktu, ne sliktākā stāvoklī kāds tika pieņemts no Pasūtītāja, pilnībā sakārtots, atbrīvots no jebkādām palīgbūvēm, instrumentiem, konstrukcijām, ir izvesti visi būvgruži u.tml. 
5.25 Gadījumā, ja Izpildītājs nenodod Pasūtītājam Objektu Līgumā noteiktajā termiņā un kārtībā, Pasūtītājs ir tiesīgs pārņemt Objektu. Ja Objekta būvlaukumā pārņemšanas brīdī atrodas manta, kas nepieder Pasūtītājam, Pasūtītājs rakstveidā uzaicina Izpildītāju izvest no Objekta tajā esošo mantu. Ja Izpildītājs 10 (desmit) dienu laikā no uzaicinājuma nosūtīšanas dienas nav no Objekta izvedis tajā konstatēto mantu, Pasūtītājs ar to rīkojas pēc saviem ieskatiem. Pasūtītājam nav pienākums uzglabāt Objektā atstāto mantu, un Izpildītājs nav tiesīgs šajā sakarā celt jebkāda veida pretenzijas, t.sk. zaudējumu sakarā. Visus ar šajā punktā minēto darbību izpildi saistītos Pasūtītāja izdevumus sedz Izpildītājs 10 (desmit) dienu laikā no attiecīga Pasūtītāja rēķina saņemšanas dienas.
5.26 Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste veicama Līguma 6.sadaļā un Publisko iepirkumu likuma 62. pantā noteiktajā kārtībā.
5.27 Izpildītājs apņemas veikt apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 08.07.2014. noteikumiem Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.

5.28 Izpildītājs apņemas nodrošināt , lai jaunas vai renovētas apgaismojuma sistēmas un vadības iekārtas darbojas pareizi un neizmanto vairāk enerģijas, nekā tas ir nepieciešams atbilstoši 20.06.2017. Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība” 1.pielikumam.

5.29 Izpildītājs apņemas Būvdarbu veikšanas procesā nojautās konstrukcijas un materiālus bez papildu atlīdzības paprasīšanas nogādāt Pasūtītāja norādītā vietā ai būvgružu utilizācijas punktā, atkarībā no tā kā to pieprasījis Pasūtītājs. Izpildītājam ir tiesības Būvdarbu veikšanas procesā nojautās konstrukcijas un atgūtos materiālus izmantot savām vajadzībām, šādu darbību rakstveidā saskaņojot ar Pasūtītāju. 
5.30 Izpildītājs pirms Darbu uzsākšanas iesniedz Pasūtītājam rīkojumu par atbildīgo personu norīkošanu būvdarbu vadīšanā, darbu aizsardzībā, ugunsdrošībā, vides aizsardzībā, Darbu izpildē iesaistīto darbinieku sarakstu.
5.31 Izpildītājs veic un iesniedz Pasūtītājam garantijas laika garantiju. Garantijas laika garantiju Izpildītājs veic un iesniedz atbilstoši Līguma 9.pielikumam “Garantiju noteikumi”. Garantijas laika garantijai jābūt spēkā <60 (sešdesmit) mēnešus>, skaitot no dienas, kad objekts pēc Darbu pabeigšanas ir pieņemts ekspluatācijā saskaņā ar Latvijas Republikas spēkā esošo normatīvo aktu prasībām. Līguma izbeigšanas gadījumā Izpildītājs iesniedz Pasūtītājam garantijas laika garantiju saskaņā ar Līguma 4.6.5 punktā noteikto. Izpildītājs iesniedz Pasūtītājam garantijas laika garantijas vienu oriģinālu. Izpildītāja pienākums ir nodrošināt nepārtrauktu garantijas laika garantijas spēkā esamību līdz Līguma 12.5 punktā noteiktā garantijas termiņa beigām.
6 Apakšuzņēmēju un speciālistu piesaistes un nomaiņas kārtība
6.1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā norādītā personāla un apakšuzņēmēja nomaiņu un/vai iesaistīt papildu apakšuzņēmējus Līguma izpildē. (Līguma izpildē iesaistītie speciālisti norādīti sarakstā, kas pievienots Līgumam kā 4.pielikums. Apakšuzņēmēji norādīti sarakstā, kas pievienots Līgumam kā 5. pielikums.)
6.2. Izpildītājs Līguma izpildē drīkst iesaistīt tikai tādus apakšuzņēmējus (tajā skaitā, apakšuzņēmēju apakšuzņēmējus), kas ir kompetenti un atbilstoši kvalificēti un tiesīgi veikt tiem uzticētos Būvdarbus, ir saņēmuši normatīvajos aktos noteiktās atļaujas un sertifikātus attiecīgo Būvdarbu veikšanai, kā arī ir izpildījuši normatīvajos aktos noteiktos pienākumus par nodokļu un sociālās apdrošināšanas maksājumiem. 
6.3. Līguma izpildes laikā Izpildītājs paziņo Pasūtītājam par jebkurām izmaiņām apakšuzņēmēju sarakstā, kā arī iesniedz aktualizētu apakšuzņēmēju sarakstu ar informāciju par apakšuzņēmēju, kas tiek nomainīts vai iesaistīts Būvdarbu veikšanā (Iepirkuma procedūras nolikuma 5. pielikuma formā) pievienojot vienošanos vai kādu citu dokumentu, kas apliecina sadarbību pretendentam ar apakšuzņēmēju iepirkuma līguma ietvaros, kurā norādīta arī izpildei nododamā iepirkuma līguma daļa un nododamās daļas apjoms. Izpildītāja iesniegtie un Pasūtītāja saskaņotie dokumenti kļūst par Līguma neatņemamu sastāvdaļu, Pusēm neslēdzot atsevišķu vienošanos par grozījumiem Līgumā.
6.4. Pasūtītājs pārbauda apakšuzņēmēja atbilstību saskaņā ar Publisko iepirkumu likuma 42.panta nosacījumiem un Iepirkuma procedūras nolikuma noteikumiem, un pozitīva lēmuma gadījumā saskaņo iesniegto apakšuzņēmēju sarakstu.
6.5. Pasūtītājs nepiekrīt Izpildītāja piedāvājumā norādītā apakšuzņēmēja (arī apakšuzņēmēja apakšuzņēmēja) nomaiņai, ja pastāv kāds no šādiem nosacījumiem:
6.5.1 piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
6.5.2 tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkuma procedūras nolikumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
6.5.3 piedāvātais apakšuzņēmējs, kura veicamo Būvdarbu vai sniedzamo pakalpojumu  vērtība ir vismaz 10 000 EUR bez PVN, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem.
6.5.4 apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā Iepirkuma procedūrai, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
6.6 Pasūtītājs nepiekrīt piedāvājumā norādītā personāla nomaiņai, gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts. 
6.7 Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai.
6.8 Pasūtītājs pieņem lēmumu atļaut vai atteikt Izpildītājam apakšuzņēmēju vai personāla nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī punkta noteikumiem. Izpildītājs apakšuzņēmējus reģistrēt Būvniecības informācijas sistēmā drīkst tikai pēc Pasūtītāja saskaņojuma saņemšanas.
6.9 Izpildītāja piesaistītajiem apakšuzņēmējiem tiem uzticēto Būvdarbu apjomu nav tiesības nodot citiem apakšuzņēmējiem, ja vien Pasūtītājs tam iepriekš nav rakstveidā piekritis. Izpildītājs ir atbildīgs par šī nosacījuma izpildi.
6.10 Izpildītājs ir pilnībā atbildīgs Pasūtītājam par apakšuzņēmēja veiktajiem Būvdarbiem. Jebkāda Pasūtītāja izteikta piekrišana apakšuzņēmēja piesaistei neatbrīvo Izpildītāju no atbildības par apakšuzņēmēja veiktās Būvdarbu daļas atbilstību Līguma noteikumiem. Izpildītājs ir atbildīgs par visu savu saistību izpildi pret visiem apakšuzņēmējiem, tajā skaitā, samaksas veikšanu, un Pasūtītājs neuzņemas nekādu atbildību pret apakšuzņēmējiem. Izpildītājam ir pēc pirmā pieprasījuma jāatlīdzina Pasūtītājam visi izdevumi, kas Pasūtītājam radušies, risinot jautājumus par apakšuzņēmēju pretenzijām. 
6.11 Būvdarbu izpildes laikā Pasūtītājam ir tiesības pamatoti pieprasīt nomainīt apakšuzņēmēju (jebkurā apakšuzņēmēju pakāpē) gadījumā, ja apakšuzņēmējs Būvdarbus veic nekvalitatīvi, neievēro normatīvos aktus vai Līguma noteikumus. Izpildītājam ir pienākums nodrošināt Pasūtītāja prasību izpildi par apakšuzņēmēja nomaiņu nekavējoties.
7 Līguma pirmstermiņa laušana
7.1 Pasūtītājs ir tiesīgs vienpusēji izbeigt Līgumu Izpildītāja saistību neizpildes dēļ, informējot par to Izpildītāju rakstveidā vismaz 10  (desmit) dienas iepriekš, ja: 
7.1.1 Izpildītājs neuzsāk Būvdarbus Objektā Līgumā noteiktajā termiņā un šāds  kavējums ir sasniedzis 10 (desmit) dienas;
7.1.2 Izpildītājs Līguma 11.sadaļā noteiktajā kārtībā un termiņā nav iesniedzis Līguma saistību izpildes nodrošinājumu vai nav to pagarinājis saskaņā ar Līguma nosacījumiem;
7.1.3 Izpildītāja Līguma saistību neizpildes dēļ ilgāk nekā 10 (desmit) dienas ir apturēta Būvdarbu veikšana kādā no Objektiem;
7.1.4 Ar valsts vai pašvaldības iestādes lēmumu Izpildītājs vai tā piesaistītais speciālists zaudē kādu no licencēm, sertifikātiem vai speciālajām atļaujām, kas nepieciešamas Būvdarbu veikšanai, vai arī tādām nepieciešamajām licencēm, sertifikātiem vai speciālajām atļaujām, ir beidzies to derīguma termiņš un to darbība nav nekavējoties atjaunota, pagarināta vai saņemtas jaunas licences, sertifikāti vai speciālās atļaujas, kas aizvieto vai pagarina spēku zaudējušās;
7.1.5 Ir pieņemts tiesas lēmums par Izpildītāja maksātnespēju, Izpildītājam piemērots tiesiskās aizsardzības process, vai Izpildītājs uzsācis likvidāciju;
7.1.6 Atbildīgais Būvdarbu vadītājs, darba aizsardzības speciālists vai cits Līguma izpildē iesaistīts būvspeciālists ir pārtraucis pildīt savus pienākumus Objektā un Izpildītājs Līgumā noteiktajā kārtībā nav saņēmis Pasūtītāja saskaņojumu jauna speciālista iesaistei Līguma izpildē.
7.1.7 Pēc Pasūtītāja pieprasījuma neatkarīga būvekspertīze ir konstatējusi, ka Izpildītājs Būvdarbus veic nekvalitatīvi vai neatbilstoši Tehniskajai dokumentācijai vai Latvijas Republikas būvnormatīviem, kas būtiski varētu ietekmēt būves tālāko ekspluatāciju un veikto Būvdarbu kvalitāti, un Izpildītājs šādu pārkāpumu nav novērsis Pasūtītāja noteiktajā termiņā.
7.1.8 Līgumā un normatīvajos aktos noteiktajā kārtībā nav iesniegta spēkā esoša vai Līguma izpildes laikā spēku zaudējusi Līguma noteikumiem un tiesību aktiem atbilstoša Izpildītāja, Atbildīgā būvdarbu vadītāja vai Būvdarbu izpildē iesaistīto būvspeciālistu civiltiesiskās atbildības apdrošināšanas polise un prēmijas apmaksu apliecinošs dokuments.
7.1.9 Līguma  2.1. punktā noteiktais Darbu izpildes termiņš nepamatoti tiek kavēts ilgāk par 10 (desmit) dienām.
7.1.10 Izpildītājam piemērotais līgumsods par Būvdarbu izpildes termiņa neievērošanu ir sasniedzis 10% (desmit procentus) no Būvdarbu summas. 
7.1.11 Izpildītājs Būvdarbus veic neatbilstoši Līguma un tā pielikumu, Tehniskās dokumentācijas, normatīvo aktu, būvnormatīvu vai standartu prasībām, tostarp, lieto neparedzētus vai nesaskaņotus materiālus, par ko Pasūtītājs ir noformējis un nosūtījis Izpildītājam divas pretenzijas, un pārkāpums tiek konstatēts atkārtoti;
7.1.12 Būvdarbu veikšanai tiek piesaistīts tāds apakšuzņēmējs vai personāls, kuru nav saskaņojis Pasūtītājs.
7.2 Pasūtītājam ir tiesības vienpusēji atkāpties no Līguma, ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.3 Puses ir tiesīgas vienpusēji atkāpties no šī Līguma tikai šajā Līgumā noteiktajos gadījumos un kārtībā, kā arī to var izbeigt pirms termiņa, Pusēm par to rakstveidā vienojoties.
7.4 Ja Pasūtītājs ir priekšlaicīgi izbeidzis Līgumu, Izpildītājs noteiktajā datumā pārtrauc Būvdarbus, veic visus pasākumus, lai Objekts tiktu atstāts nebojātā, drošā stāvoklī, atbilstoši Tehniskai dokumentācijai un normatīvo aktu prasībām, un nodod to Pasūtītājam Līgumā noteiktajā kārtībā.
7.5 Ja Pasūtītājs vienpusēji izbeidz Līgumu Izpildītāja Līguma saistību neizpildes dēļ, Puses noformē atsevišķu aktu par atbilstoši izpildīto Būvdarbu apjomu un to vērtību, ko apstiprina Būvuzraugs, un Pasūtītājs veic norēķinus Līgumā noteiktajā kārtībā.
7.6 Izpildītājs Līgumā noteiktajā kārtībā nodrošina līdz Līguma pirmstermiņa izbeigšanai Objektā veikto Būvdarbu Garantijas laika saistības, tajā skaitā konstatēto defektu novēršanu. Izpildītājs Līgumā noteiktajā kārtībā un apmērā iesniedz Pasūtītājam Garantijas laika nodrošinājumu.
7.7 Puses 10 (desmit) dienu laikā no paziņojuma saņemšanas par Līguma pirmstermiņa izbeigšanu Līgumā noteiktajā kārtībā organizē Objekta nodošanu Pasūtītājam, parakstot Objekta nodošanas – pieņemšanas aktu. Gadījumā, ja Izpildītājs nenodod Pasūtītājam Objektu šajā punktā noteiktajā termiņā, Pasūtītājs ir tiesīgs Līgumā noteiktajā kārtībā pārņemt Objektu, un Izpildītājs nav tiesīgs šajā sakarā celt jebkāda veida pretenzijas, t.sk. zaudējumu sakarā. Visus ar šajā punktā minēto darbību izpildi saistītos Pasūtītāja izdevumus sedz Izpildītājs 10 (desmit) dienu laikā no attiecīga Pasūtītāja rēķina saņemšanas dienas.

8 Pušu atbildība
8.1 Ja Izpildītājs savas vainas dēļ kavē Līguma 2.1. punktā noteikto Darbu izpildes termiņu, Pasūtītājam ir tiesības piemērot līgumsodu 0,1% (nulle komats viens procents) apmērā no Kopējās līguma summas par katru termiņa kavējuma dienu, bet ne vairāk kā 10% (desmit procentus) no Kopējās līguma summas. 
8.2 Ja Pasūtītājs kavē Līgumā noteiktos apmaksas termiņus, Izpildītājam ir tiesības piemērot līgumsodu 0,1% (nulle komats viens procents) apmērā no kavētās summas par katru dienu, bet ne vairāk kā 10 % (desmit procentus) no kavētās maksājuma summas. 

8.3 Pasūtītājam ir tiesības piemērot līgumsodu līdz 10% (desmit procentu) apmērā no Kopējās līguma summas gadījumos, kad Pasūtītājs izmanto tiesības vienpusēji priekšlaicīgi izbeigt Līgumu saskaņā ar 7.1. punkta nosacījumiem.
8.4 Pasūtītājs ir tiesīgs aprēķināt Izpildītājam līgumsodu par katru Izpildītāja, apakšuzņēmēja vai personāla rīcību Objektā, par kuru sastādīts attiecīgs akts (Izpildītāja paraksts uz akta nav obligāts) ar kuru ir konstatēts attiecīgais pārkāpums:
8.4.1 Ja Izpildītājs neattaisnotu iemeslu dēļ, iepriekš nebrīdinot, neierodas uz būvsapulci, Pasūtītājs ir tiesīgs piemērot līgumsodu 200 EUR (divi simti eiro) apmērā.
8.4.2 Atrašanās Objektā alkohola vai citu apreibinošo vielu ietekmē, smēķēšana Objektā-100 EUR (viens simts eiro) par katru konstatēto pārkāpumu.
8.4.3 Būvdarbu veikšana bez nepieciešamajiem individuālajiem aizsardzības līdzekļiem- 100 EUR (viens simts eiro) par katru konstatēto pārkāpumu.
8.4.4 Darba aizsardzības vai ugunsdrošības noteikumu neievērošana- 100 EUR (viens simts eiro) par katru konstatēto pārkāpumu;
8.5 Puse, kurai Līguma ietvaros ir aprēķināts līgumsods, samaksā to 10 (desmit) dienu laikā no dienas, kad ir saņēmusi otras Puses rēķinu par līgumsoda aprēķinu. Līgumsoda samaksa neatbrīvo Puses no turpmākās Līguma saistību izpildes un zaudējumu atlīdzināšanas (ja tādi ir radušies).
8.6 Kopējais līgumsodu apjoms nevar pārsniegt 10% (desmit procenti) no Kopējās līguma summas.
8.7 Pasūtītājs ir tiesīgs ieskaita kārtībā samazināt Izpildītājam maksājamo naudas summu par pieņemtajiem Būvdarbiem, t.sk. gala maksājumu, tādā apmērā, kāds Izpildītājam ir Līgumā noteiktajā kārtībā aprēķinātais līgumsods. Izpildītājs nav tiesīgs celt iebildumus par maksājumu ieturēšanu ieskaita veidā, kas radušies Izpildītāja Līguma saistību neizpildes dēļ aprēķinātā līgumsoda vai zaudējumu dēļ.
8.8 Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
8.9 Gadījumā, ja Izpildītājs un/vai piesaistītie apakšuzņēmēji sabojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju/pacientu dzīvībai vai veselībai un tādējādi radīto zaudējumu apmērs pārsniedz Izpildītāja civiltiesiskās atbildības obligātās apdrošināšanas polises limitu vai arī apdrošinātājs atsaka segt radītos zaudējumus, tad nodarījuma rezultātā radītos zaudējumus, kuras nesedz apdrošināšana, sedz Izpildītājs uz sava rēķina, kā arī Izpildītājs uzņemas atbildību par nodarījumu.

9 Izpildītāja pienākumi un tiesības
9.1 Izpildītājam ir pienākums Līgumā noteiktajā kārtībā pieņemt Objektus, parakstot Objektu nodošanas - pieņemšanas aktu, ar ko pieņem Objektus vai visas Līguma izpildē iesaistītās Objektu veidojošās daļas.
9.2 Izpildītājam ir pienākums izstrādāt Būvprojektu un veikt tā saskaņošanu ar Pasūtītāju, kā arī citām trešajām personām, ar kurām, pamatojoties uz spēkā esošajiem normatīvajiem aktiem, būvprojekts saskaņojams, veikt Būvdarbus un nodrošināt Autoruzraudzību atbilstoši Līguma, Iepirkuma procedūras dokumentu un piemērojamo normatīvo aktu, arī būvnormatīvu un standartu, noteikumiem un prasībām. Attiecīgajām iestādēm, institūcijām un/vai komersantiem pieprasīt un saņemt visus Būvprojekta izstrādei nepieciešamos dokumentus, tai skaitā, bet ne tikai, visus tehniskos noteikumus, ģeotehniskās izpētes, mērniecības un/vai topogrāfijas materiālus, kā arī veikt jebkādas nepieciešamās pārbaudes u izpētes paredzētajā Darbu izpildes vietā. Par visiem apstākļiem, kas ietekmē Darbu izpildi, Izpildītājs nekavējoties rakstveidā informē Pasūtītāju.
9.3 Izpildītājs apņemas pēc Pasūtītāja pieprasījuma vismaz vienu reizi nedēļā organizēt projektēšanas darbu sanāksmes. Sapulcēs jānodrošina Būvprojekta vadītāja (Būvprojekta izstrādes laikā) piedalīšanos. Būvdarbu izpildes kontroles sanāksmes Izpildītājs apņemas organizēt saskaņā ar Līguma 5.sadaļā noteikto kārtību.
9.4 Izpildītājs nodrošina, ka Līguma darbības laikā (līdz Objekta pieņemšanai ekspluatācijā) un garantijas periodā ir veikta Izpildītāja kā būvdarbu veicēja un Būvdarbu izpildē iesaistīto būvspeciālistu civiltiesiskā atbildības apdrošināšana. Civiltiesiskās atbildības apdrošināšanas polisei jāatbilst 2014.gada 19.augusta Ministru kabineta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un citu tiesību aktu nosacījumiem, kas regulē būvdarbu veicēja vai būvspeciālistu apdrošināšanas polises noslēgšanu un tajā iekļaujamos noteikumus.
9.5 Izpildītājam ir pienākums nodrošināt visu Līguma izpildē iesaistīto būvspeciālistu civiltiesiskās atbildības apdrošināšanas polišu spēkā esamību Līguma izpildes un Būvdarbu garantijas laikā. Būvspeciālista apdrošināšanas līguma spēkā esamību Līguma izpildes un Būvdarbu garantijas laikā nodrošina konkrētais būvspeciālists.
9.6 Izpildītājam ir pienākums nodrošināt darba drošības, aizsardzības, ugunsdrošības un apkārtējās vides aizsardzības noteikumu ievērošanu.
9.7 Izpildītājam ir pienākums brīdināt Pasūtītāju, ja Būvdarbu izpildes gaitā radušies apstākļi, kas var būt bīstami Objektam, cilvēku veselībai, dzīvībai vai apkārtējai videi, kā arī nekavējoties veikt visus nepieciešamos pasākumus radušos apstākļu novēršanai.
9.8 Izpildītājs, līdz Būvdarbu pabeigšanai, ir pilnībā atbildīgs par Objektiem un visu Objektā esošo materiālo vērtību un esošo komunikāciju saglabāšanu.  
9.9 Izpildītājam ir pienākums pēc Pasūtītāja pieprasījuma sniegt rakstisku atskaiti par Darbu gaitu vai informāciju par ar Darbiem saistītiem jautājumiem. Atskaite tiek iesniegta rakstiski Pasūtītājam 3 (trīs) darba dienu laikā no atskaites pieprasījuma dienas.
9.10 Izpildītājam ir pienākums nodrošināt visu Darbu veikšanai vai nodošanai nepieciešamo atļauju saņemšanu un Darbu saskaņošanu atbildīgajās iestādēs, ja vien Līgumā nav noteikts to veikt Pasūtītājam. 
9.11 Izpildītājam ir pienākums atbilstoši spēkā esošo normatīvo aktu prasībām izstrādāt un kārtot Būvdarbu veikšanas dokumentāciju un nodrošināt nepieciešamo dokumentu atrašanos būvlaukumā (ja tā nav ievadīta Būvniecības informācijas sistēmā), kuru uzrādīšanu var prasīt amatpersonas, kas ir tiesīgas kontrolēt Būvdarbus.
9.12 Izpildītājs apņemas veikt Būvdarbu sagatavošanu un būvtāfeles (1 gab.)  izgatavošanu un uzstādīšanu, kurā jānorāda attiecīgo Objektu (Objekts Nr.1 un Objekts Nr.2) nosaukumi, Pasūtītājs, Izpildītājs, Būvdarbu vadītājs, Būvuzraugs, Autoruzraugs, Būvprojekta autors, iepriekš saskaņojot būvtāfelē izvietojamo informāciju ar pasūtītāju un Būvuzraugu. 
9.13 Izpildītājam ir pienākums visā Būvdarbu veikšanas laikā pārbaudīt saņemtās Tehniskās dokumentācijas atbilstību pareizai Būvdarbu veikšanas tehnoloģijai. Par visām konstatējām neprecizitātēm un kļūdām Tehniskajā dokumentācijā vai jaunatklātiem apstākļiem, kas var novest pie Būvdarbu kvalitātes pasliktināšanās, defektiem tajos vai kā citādi negatīvi ietekmēt izpildītos Būvdarbus, nekavējoties rakstveidā informēt Pasūtītāju.
9.14 Izpildītājam ir pienākums katru dienu nodrošināt būvdarbu žurnāla aizpildīšanu Būvniecības informācijas sistēmā (BIS), segto darbu un nozīmīgo konstrukciju elementu norādīšanu.
9.15 Izpildītājs apņemas atturēties no jebkādas rīcības, kas varētu apgrūtināt Būvdarbu veikšanu vai  saistību izpildi.
9.16 Izpildītājs apņemas pēc Pasūtītāja pieprasījuma uzrādīt Būvdarbos izmantojamo būvizstrādājumu sertifikātus un citus to kvalitāti apliecinošus dokumentus.
9.17 Izpildītājs nodrošina nepieciešamo būvizstrādājumu pareizu un kvalitatīvu izmantošanu Būvdarbu procesā.
9.18 Izpildītājs apņemas Darbus veikt precīzi, profesionāli, taupīgi un racionāi, izmantojot atvēlētos resursus.
9.19 Izpildītājs apņemas nodrošināt tīrību Būvdarbu teritorijā un visā Būvdarbu zonā, kā arī nodrošināt būvgružu regulāru izvešanu uz speciāli ierīkotām vietām atbilstoši spēkā esošiem normatīvajiem aktiem.
9.20 Izpildītājam ir pienākums līgumos ar apakšuzņēmējiem iekļaut noteikumus izpildīto būvdarbu pieņemšanai, kas atbilst Ministru kabineta 2022.gada 5.jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 6., 9., 10. un 14. punktā iekļautajam regulējumam, izņemot prasību veikt būves ekspertīzi.
10 Pasūtītāja pienākumi un tiesības
10.1 Pasūtītāja pienākumi:
10.1.1 Sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju;
10.1.2 Nodrošināt Izpildītāja piekļūšanu Objektiem, pēc Objektu nodošanas – pieņemšanas akta abpusējas parakstīšanas;
10.1.3 Nekavējoties brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde;
10.1.4 Veikt citus no spēkā esošajiem normatīvajiem aktiem izrietošos pienākumus.

10.2 Pasūtītāja tiesības:
10.2.1 Norīkot Būvuzraugu Būvdarbu izpildes, to kvalitātes un Līguma atbilstības uzraudzībai. Būvuzraugs ir tiesīgs jebkurā brīdī apturēt Būvdarbu veikšanu, iepriekš rakstiski paziņojot par to Izpildītājam, argumentējot pieņemto lēmumu. Būvuzraugam ir visas tās tiesības un pienākumi, kādi tam ir noteikti spēkā esošajos normatīvajos aktos, Līgumā un līgumā, kas noslēgts starp Pasūtītāju un būvuzraugu.
10.2.2 Izvirzīt pretenzijas par Būvdarbu veikšanu, ja tie pilnīgi vai daļēji neatbilst Līguma noteikumiem, Latvijas Republikā spēkā esošajiem normatīvajiem aktiem un Pasūtītāja rakstiski noformulētām prasībām;
10.2.3 Izvirzīt pretenzijas par Būvdarbu kvalitāti, Būvdarbu apslēptiem defektiem, kā arī Būvdarbu bojājumiem, kurus nebija iespējams konstatēt pieņemot Būvdarbus.
10.2.4 Pasūtītājs ir tiesīgs pēc saviem ieskatiem veikt Būvdarbu izpildes pārbaudes, pārbaudot to atbilstību Tehniskās specifikācijas,  Tehniskās dokumentācijas, Līguma nosacījumiem. Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai.
10.2.5 Pasūtītāja veiktā Līguma izpildes kontrole vai Izpildītāja izpildīto Būvdarbu pārbaude nevar būt par pamatu Līgumā vai ar likumu noteiktās Izpildītāja atbildības par neatbilstoši veiktajiem darbiem samazināšanai.

10.2.6 Pasūtītājam ir īpašuma tiesības uz Līgumā noteiktajā kārtībā apmaksātajiem Izpildītāja paveiktajiem Būvdarbiem un visiem izmantotajiem materiāliem, kā arī uz izstrādāto Būvprojekta dokumentāciju. Līguma laušanas gadījumā īpašuma tiesības uz dokumentāciju un visiem izmantotajiem materiāliem pāriet Pasūtītāja īpašumā.
10.2.7 Pasūtītājam ir tiesības veikt Būvdarbu apjomu izmaiņas, ja to nepieciešamību ir konstatējis autoruzraugs un/vai būvuzraugs, un šādas izmaiņas ir ierakstītas autoruzraudzības žurnālā vai citā līdzvērtīgā dokumentā.
10.2.8 Pasūtītājam ir tiesības Līgumā noteiktajā kārtībā un apmērā mainīt Būvdarbu apjomus, ņemot vērā faktisko nepieciešamību  un Pasūtītājam pieejamo finansējumu.
11 Līguma saistību izpildes nodrošinājums
11.1 Lai nodrošinātu Līgumā noteikto saistību izpildi, Izpildītājam 10 (desmit) darba dienu laikā pēc Objekta nodošanas – pieņemšanas akta parakstīšanas Līgumā noteiktajā kārtībā ir pienākums iesniegt spēkā esošu, neatsaucamu, beznosacījuma, pirmā pieprasījuma līguma saistību izpildes nodrošinājumu 10% (desmit procentu) apmērā no Būvdarbu summas. Saistību izpildes nodrošinājuma īpašajos nosacījumos jābūt norādītai Līguma 11.4, 11.5. un 11.8. punktā un tā apakšpunktos noteiktajai informācijai. 
11.2 Līguma 11.1. punktā noteiktais Līguma saistību izpildes nodrošinājuma iesniegšanas termiņš var tikt pagarināts par ne vairāk kā 10 (desmit) darba dienām, ja kredītiestādes vai apdrošināšanas sabiedrības noteiktais šāda nodrošinājuma izsniegšanas termiņš ir garāks par 10 (desmit) darba dienām, par ko Izpildītājs iesniedz kredītiestādes vai apdrošināšanas sabiedrības rakstveida apliecinājumu. Šajā punktā noteiktais apstāklis nevar būt par pamatu Būvdarbu izpildes termiņa pagarinājumam.
11.3 Līguma saistību izpildes nodrošinājumu var iesniegt vienā no šādiem veidiem: kā kredītiestādes garantiju vai apdrošināšanas polisi. Ja pretendents līguma saistību izpildes nodrošinājumu iesniedz kā apdrošināšanas polisi, jāiesniedz arī polises apmaksu apliecinošs dokuments(ar parakstu un zīmogu).
11.4 Līguma saistību izpildes nodrošinājumam tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām (“The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi, regulē Latvijas Republikas normatīvie akti. Visi strīdi, kas radušies saistībā ar šī Līguma ietvaros iesniegto Līguma izpildes nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem. Līguma saistību izpildes nodrošinājuma īpašie noteikumi ir prioritāri attiecībā pret tā vispārīgajiem noteikumiem.
11.5 Līguma saistību izpildes nodrošinājumam jābūt spēkā līdz Līgumā noteiktā Būvdarbu izpildes termiņa beigām un 30 (trīsdesmit) dienas pēc tā. 
11.6 Gadījumā, ja 30 (trīsdesmit) dienas pirms Līguma saistību izpildes nodrošinājuma termiņa beigām Objekts nav pieņemts ekspluatācijā, Izpildītājs vismaz 10 (desmit) dienas pirms Saistību izpildes nodrošinājuma termiņa beigām iesniedz Saistību izpildes nodrošinājuma grozījumus, kas paredz tā spēkā esamību saskaņā ar Līguma 11.5. punkta nosacījumiem.
11.7 Izpildītājs nav tiesīgs Objektā veikt Būvdarbus, ja nav iesniegts Saistību izpildes nodrošinājums un šāds kavējums nav pamats Izpildes termiņa pagarinājumam.
11.8 Pasūtītājs ir tiesīgs pieprasīt nodrošinājuma devējam izmaksāt Saistību izpildes nodrošinājuma summu pilnā apmērā, ja ir iestājies kāds no šādiem apstākļiem: 
11.8.1 Izpildītāja Pasūtītājam radītie zaudējumi, nodarītais kaitējums vai aprēķinātais līgumsods ir sasniedzis Saistību izpildes nodrošinājuma summu, un Izpildītājs nav Līgumā noteiktajā termiņā un kārtībā to samaksājis; 
11.8.2 tiesā ir ierosināta lieta par Izpildītāja maksātnespējas procesa pasludināšanu, ir ierosināts Izpildītāja tiesiskās aizsardzības process vai tiem pielīdzināms process;
11.8.3 tiek apturēta vai izbeigta Izpildītāja saimnieciskā darbība, tiek uzsākta Izpildītāja likvidācija vai arī Izpildītājs tiek izslēgts no PVN maksātāju reģistra;
11.8.4 Izpildītājs Līguma noteiktajā kārtībā un termiņā nav iesniedzis Pasūtītājam Saistību izpildes nodrošinājuma pagarinājumu;
11.8.5 nav spēkā vai zaudējusi spēku Izpildītāja vai Būvdarbu vadītāja civiltiesiskās atbildības apdrošināšanas polise;
11.8.6 ir iestājies kāds no Līgumā noteiktajiem apstākļiem, kad Pasūtītājs ir tiesīgs vienpusēji izbeigt Līgumu;

11.8.7 Izpildītājs vienpusēji izbeidz Līgumu, un šāda Līguma vienpusēja izbeigšana nav saistīta ar Pasūtītāja Līguma saistību neizpildi;
11.8.8 Izpildītājs Līgumā noteiktajā kārtībā un apmērā nav iesniedzis Garantijas laika nodrošinājumu.

Objekta garantijas laika un garantijas laika nodrošinājuma nosacījumi
12.1 Izpildītājs 10 (desmit) darba dienu laikā pēc Objektu pieņemšanas ekspluatācijā iesniedz Pasūtītājam kredītiestādes izsniegtu garantijas laika nodrošinājuma oriģinālu vai apdrošināšanas polises oriģinālu (turpmāk- Garantijas laika nodrošinājums). 
12.2 Līguma 12.1. punktā noteiktais Garantijas laika nodrošinājuma iesniegšanas termiņš var tikt pagarināts par ne vairāk kā 10 (desmit) darba dienām, ja kredītiestādes vai apdrošināšanas sabiedrības noteiktais šāda nodrošinājuma izsniegšanas termiņš ir garāks par 10 (desmit) darba dienām, par ko Izpildītājs iesniedz kredītiestādes vai apdrošināšanas sabiedrības rakstveida apliecinājumu.
12.3 Garantijas laika nodrošinājumam jābūt spēkā līdz Līgumā noteiktā garantijas laika beigām un nodrošinājuma summai jābūt 5% (piecu procentu) apmērā no attiecīgā Objekta Būvdarbu summas. 
12.4 Garantijas laika nodrošinājumā jābūt norādītai šādai informācijai:
12.4.1 Norādei, ka garantijas laika nodrošinājumam tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām (“The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi, regulē Latvijas Republikas normatīvie akti. Visi strīdi, kas radušies saistībā ar šī Līguma ietvaros iesniegto Garantijas laika nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem. Garantijas laika nodrošinājuma īpašie noteikumi ir prioritāri attiecībā pret tā vispārīgajiem noteikumiem.
12.4.2 Atsaucei uz Līgumu.
12.4.3 Norādei, ka garantijas devējs neatsaucami apņemas pēc Pasūtītāja pirmā pieprasījuma saņemšanas bez nosacījumiem samaksāt Pasūtītājam garantijas summu Izpildītāja neizpildīto līguma saistību apjomā, nepārsniedzot garantijas kopējo summu. Pasūtītājam papildus pieprasījumam nav jāiesniedz citi dokumenti, kas apliecina Izpildītāja saistību neizpildi vai nepienācīgu izpildi.
12.4.4 Norādei, ka pieprasītās garantijas nodrošinājuma naudas izmaksas termiņš ir ne vēlāk kā 30 (trīsdesmit) dienas no pieprasījuma saņemšanas brīža.
12.4.5 Norādei par garantijas summu, kura ir 5% (piecu) apmērā no attiecīgā Objekta Būvdarbu summas bez PVN;
12.4.6 Norādei, ka garantijas nodrošinājums no Izpildītāja puses ir neatsaucams.
12.4.7 Norādei, ka Pasūtītājam nav jāinformē Izpildītājs pirms prasības iesniegšanas garantijas devējam.
12.4.8 Apdrošināšanas polises prēmijai jābūt samaksātai uz garantijas iesniegšanas brīdi (iesniedzams samaksu apliecinošs dokuments).
12.5 Būvdarbu garantijas laiks ir __ (___________) (< 60 (sešdesmit)>) mēneši, skaitot no Objekta pieņemšanas ekspluatācijā dienas. 
12.6 Izpildītājs garantijas termiņa pirmajā gadā bez papildus samaksas nodrošina visu izbūvēto iekārtu un sistēmu tehniskās apkopes, saskaņā ar ražotāju norādījumiem, kā arī ekspluatācijai nepieciešamos izejmateriālus.
12.7 Gadījumā, ja Pasūtītājs garantijas laikā konstatē defektu, tad par to tiek paziņots e-pastā Izpildītājam. Izpildītājs 5 (piecu) darba dienu laikā par saviem līdzekļiem novērš bojājumus vai citas nepilnības, kuras Būvdarbos tiek konstatētas garantijas laikā. Ja objektīvu šķēršļu dēļ (tehniski vai tehnoloģiski darbu veikšanas termiņš pārsniedz piecas darba dienas vai papildus normatīvajos aktos ir paredzēti veicamo darbu saskaņojumi vai papildus tehniskie noteikumi) konstatētie Būvdarbu defekti nav novēršami piecu darba dienu laikā, Puses vienojas par defektu novēršanas termiņu.
12.8 Gadījumā, ja Izpildītājs nenovērš uz garantiju attiecināmos defektus Līgumā noteiktajā vai citā abpusēji saskaņotā termiņā, vai nenodrošina izbūvēto iekārtu un sistēmu tehniskās apkopes un/vai ekspluatācijai nepieciešamos izejmateriālus, Pasūtītājs ir tiesīgs veikt šādu defektu novēršanu saviem spēkiem, vai pieaicinot trešās personas. Izpildītājs šādā gadījumā atlīdzina Pasūtītājam visus ar defektu novēršanu vai darbu veikšanu saistītos izdevumus, pamatojoties uz Pasūtītāja izrakstītu rēķinu. Ja Izpildītājs rēķinu neapmaksā tajā norādītajā termiņā, Pasūtītājs pieprasa garantijas devējam atbilstošu garantijas laika nodrošinājuma summas izmaksu.
12.9 Avārijas vai citu ārkārtēju apstākļu gadījumā Izpildītājam jāierodas pie Pasūtītāja nekavējoties (ne ilgāk kā 6 (sešu) stundu laikā) no šāda paziņojuma saņemšanas brīža. 

13 Personas datu apstrāde un aizsardzība
13.1 Fiziskās personas datu apstrāde šī Līguma ietvaros tiek veikta saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk šīs sadaļas ietvaros-Regula) un citiem normatīvajiem aktiem, kas attiecas uz fiziskas personas datu aizsardzību un apstrādi.
13.2 Izpildītājs nodod Pasūtītājam informāciju, kas nepieciešama Līguma izpildē, tai skaitā fizisko personu datus tam nepieciešamajā apjomā.
13.3 Parakstot šo Līgumu, Izpildītājs apliecina, ka:
13.3.1 informācija un personas dati, kas ir iesniegti saistībā ar šī Līguma izpildi, ir apstrādāti, ievērojot atbilstošus tehniskos un organizatoriskos pasākumus tādā veidā, ka apstrādē ir ievērotas Eiropas Savienības normatīvo aktu prasības un ir nodrošināta attiecīgo datu subjektu tiesību aizsardzība;
13.3.2 datu subjekti, par kuriem šī Līguma izpildes laikā iesniegti dati, ir informēti un ir devuši savu piekrišanu Līgumā norādīto personas datu iesniegšanai Pasūtītājam saistībā ar šī Līguma izpildi.
13.3.3 datu subjekti ir informēti, ka dati netiks nodoti trešajām personām, izņemot, ja tas būtu nepieciešams saistībā ar šī Līguma izpildi vai ja šādu pienākumu uzliek normatīvie akti.

13.4 Izpildītājs ir atbildīgs par attiecīgas piekrišanas iegūšanu no datu subjektiem un datu subjektu informēšanu par Līguma 13.3.punktā noteikto pirms šo subjektu dati tiek iesniegti Pasūtītājam (t.sk. no apakšuzņēmējiem, ja tādi tiek piesaistīti).
13.5 Ja Līguma izpildē iesaistīto fizisko personu dati ir pieejami publiskajos reģistros, Pasūtītājs tos iegūst no attiecīgajiem reģistriem.
13.6 Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Regulā un citos normatīvajos aktos noteiktās prasības šādu datu apstrādei, izmantošanai un aizsardzībai.
13.7 Izpildītājs nav tiesīgs nodot Pasūtītāja sniegtos fizisko personu datus apakšuzņēmējiem (ja tādi tiek piesaistīti Līguma izpildē) bez Pasūtītāja piekrišanas. Ja Pasūtītājs šādu piekrišanu ir devis, tad uz attiecīgo apakšuzņēmēju vai apakšuzņēmējiem attiecas visi Līguma noteikumi par fizisko personu datu aizsardzību.

14 Citi noteikumi
14.1 Līgums pilnībā apliecina Pušu vienošanos attiecībā uz Līguma priekšmetu un Līguma redakciju un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz tā priekšmetu.
14.2 Visas domstarpības un strīdus, kas radušies Līguma izpildes gaitā, Puses pirmkārt cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas normatīvajiem aktiem un tajos noteiktajā kārtībā.
14.3 Visus pārējos jautājumus, kas nav atrunāti šajā Līgumā, regulē atbilstošas Latvijas Republikas normatīvajos aktos noteiktās materiālo un procesuālo tiesību normas. Gadījumā, ja spēku zaudē kāds no normatīvajiem aktiem, kas regulē Līguma izpildi, un tā vietā stājas spēkā cits normatīvais akts, Pusēm turpmāk jārīkojas, ievērojot spēkā esošo normatīvo aktu. Ja rodas pretruna starp Līgumu un normatīvo aktu, Puses piemēro normatīvā akta noteikumus un nepieciešamības gadījumā slēdz rakstisku vienošanos pie šī Līguma par turpmāko Līguma izpildes kārtību.
14.4 Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus jāaizstāj ar normatīvo aktu noteikumiem vai citiem Līguma mērķiem un saturam atbilstošiem noteikumiem, nepieciešamības gadījumā slēdzot rakstisku vienošanos pie šī Līguma par turpmāko Līguma izpildes kārtību.
14.5 Visi paziņojumi, kas attiecas uz šī Līguma noteikumu izpildi, sūtāmi uz Līgumā norādītajām Pušu juridiskajām adresēm vai elektroniski uz Līgumā norādītajām Pušu e-pasta adresēm. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas.
14.6 Puses apliecina, ka ar visiem Līguma punktiem ir iepazinušās, piekrīt tiem un vēlas noslēgt tieši šo un šādu Līgumu, ko apliecina, parakstot to. 
14.7 Izpildītājam Līguma darbības laikā ir saistošs tā iesniegtais piedāvājums Iepirkuma procedūrā.
14.8 Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, vai ģeopolitisku notikumu rezultātā ieviestas sankcijas, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu. 
14.9 Puse, kura nokļuvusi nepārvaramas varas apstākļos, rakstiski, pēc iespējas īsākā laikā, bet ne vēlāk kā 5 (piecu) darba dienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus. Ja nepārvaramas varas apstākļu dēļ līgums nav izpildāms ilgāk par 1 (vienu) mēnesi, katrai no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu. 
14.10 Līguma administrēšanai un tā organizatorisko jautājumu risināšanai no Puses norīko šādas atbildīgās personas:
	Pasūtītāja atbildīgā persona par Līguma izpildi:
	Izpildītāja atbildīgā persona par Līguma izpildi:

	Amats: 
	Amats 

	Vārds uzvārds: 
	Vārds uzvārds

	Tālrunis: 
	Tālrunis: 

	e-pasts:
	e-pasts:


14.11 Attiecībā uz šo Līgumu un jebkuru informāciju, ko Puses viena otrai sniedz sakarā ar šo Līgumu uzskatāma par konfidenciālu, ja vien informācijas sniedzējs nenosaka pretēji, vai informācija ir pieejama publiski.
14.12 Līgums noformēts uz ___(___) lapām elektroniskā dokumenta veidā un parakstīts ar drošu elektronisko parakstu, kas satur laika zīmogu. Katra Puse glabā abpusēji parakstītu Līgumu elektroniskā dokumenta formā. 
14.13 Pielikumi:

Pielikums Nr.1 Tehniskā specifikācijas- Darba uzdevumi;

Pielikums Nr.2 Finanšu piedāvājums;

Pielikums Nr.3 Laika grafiks;

Pielikums Nr.4 Līguma izpildē iesaistīto speciālistu saraksts;
Pielikums Nr.5 Apakšuzņēmēju saraksts;
Pielikums Nr.6 Sākotnējais būvdarbu nodošanas – pieņemšanas akta forma;

Pielikums Nr.7 Būvdarbu nodošanas - pieņemšanas akta forma;

Pielikums Nr.8 Būvprojekta nodošanas - pieņemšanas akta forma;

Pielikuma Nr.9 Finanšu garantiju noteikumi.
15 Pušu rekvizīti
Līguma projekta 6.pielikums
SĀKOTNĒJAIS
DARBU NODOŠANAS – PIEŅEMŠANAS AKTS

Sabiedrība ar ierobežotu atbildību „Jēkabpils reģionālā slimnīca”, reģistrācijas Nr. 50003356621, juridiskā adrese A.Pormaļa iela 125, Jēkabpils, LV- 5201, turpmāk - Pasūtītājs, tās valdes priekšsēdētāja Ervīna Keiša un valdes locekļa Kaspara Čandera, kuri darbojas uz Statūtu pamata, personās, no vienas puses un

________, vienotais reģistrācijas Nr._______, juridiskā adrese – ____, tā____ personā, kur_ rīkojas uz ____ pamata, (turpmāk- Izpildītājs) no otras puses (Pasūtītājs un Izpildītājs kopā turpmāk – Puses, bet katrs atsevišķi – Puse)
Ņemot vērā to, ka :

____.gada _________ Puses noslēgušas līgumu (turpmāk tekstā “Līgums”), saskaņā ar kuru Izpildītājs apņēmās veikt visus Līgumā paredzētos Darbus atklātā konkursa” <“Ambulatorā dienas ķirurģijas centra un dienas stacionāra telpas (operāciju zāle)> <„Galerijas/jaunbūves Andreja Pormaļa iela 125, Jēkabpilī, Jēkabpils novadā” ( ID. Nr. JRS 2024/22K/ANM) realizēšanai;

Līguma 2.7.2. punkts paredz sākotnējo darbu nodošanas – pieņemšanas akta parakstīšanu:

1. Puses apliecina, ka Izpildītājs izpildījis Darbus Objektā __________________ (norāda attiecīgo Objektu) un iesniedzis Pasūtītajam _____.gada ________ Aktu par Objekta pieņemšanu ekspluatācijā;

2. Puses apliecina, ka Izpildītājs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
- [uzskaitījums] 
3. Izpildītājs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot (ja attiecināms).
- [uzskaitījums] 
4. Pasūtītājs apliecina, ka ir saņēmis un uzskaitījis Aktam pievienotos dokumentus un materiālus un tam uz šī Akta parakstīšanas brīdi nav pretenziju pret Izpildītāju saistībā ar Darbiem;
5. Šajā Aktā lietotajiem terminiem ir tāda pati nozīme ka Līgumā lietotajiem.

6. Akts noformēts uz vienas lapas elektroniska dokumenta veidā un parakstīts ar drošu elektronisko parakstu, kas satur laika zīmogu vai šis Akts ir sastādīts un parakstīts uz ____ lap__, katrai Pusei pēc parakstīšanas tiks nodots viens Akta eksemplārs. Akta pielikumā pievienots akta 2. un 3. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts (ja attiecināms).
Izpildītājs: 






Pasūtītājs:
Līguma projekta 7.pielikums
BŪVDARBU GALA NODOŠANAS - PIEŅEMŠANAS AKTS

Sabiedrība ar ierobežotu atbildību „Jēkabpils reģionālā slimnīca”, reģistrācijas Nr. 50003356621, juridiskā adrese A.Pormaļa iela 125, Jēkabpils, LV- 5201, turpmāk - Pasūtītājs, tās valdes priekšsēdētāja Ervīna Keiša un valdes locekļa Kaspara Čandera, kuri darbojas uz Statūtu pamata, personās, no vienas puses un
________, vienotais reģistrācijas Nr._______, juridiskā adrese – ____, tā____ personā, kur_ rīkojas uz ____ pamata, (turpmāk- Izpildītājs) no otras puses (Pasūtītājs un Izpildītājs kopā turpmāk – Puses, bet katrs atsevišķi – Puse) saskaņā ar ____ Iepirkuma līguma Nr. _____ par “Ambulatorā dienas ķirurģijas centra un dienas stacionāra telpu (operāciju zāle) pārbūves, galerijas izbūves projektēšana, būvdarbi un autoruzraudzība” (turpmāk – Līgums) nosacījumiem, parakstot būvdarbu nodošanas-pieņemšanas aktu (turpmāk – Akts) apliecina, ka <“Ambulatorā dienas ķirurģijas centra un dienas stacionāra telpas (operāciju zāle)> <„Galerijas/jaunbūves Andreja Pormaļa iela 125, Jēkabpilī, Jēkabpils novadā”> (aktā norāda atbilstošo Objektu):
1. Izpildītājs saskaņā ar Līgumu un tā pielikumiem Pasūtītāja interesēs ir izpildījis būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Izpildītājs nepilda savas saistības atbilstoši noteiktajām prasībām, Pasūtītājam ir tiesības iesaistīt trešās personas atlikto darbu veikšanai, un Izpildītājam ir pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms).
2. Objekta būvdarbu summa, saskaņā ar Līguma 4.1. punktu,  ir ___ EUR___), bez 21% PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.

3. Būvdarbu pabeigšanas datums ir 20__. gada _____. ________.

4. Būvdarbu garantijas laiks ir __ (vārdiem) (< 60 (sešdesmit)>) mēneši, skaitot no Būvniecības valsts kontroles biroja akta par būves pieņemšanu ekspluatācijā (kod___) izsniegšanas dienas.  

5. Saskaņā ar Līguma 8.7. punktu Pasūtītājs no Izpildītājam izmaksājamās summas veic līgumsoda ieturējumu ___ EUR___ EUR, ____centi) (ja attiecināms).
6. Akts noformēts uz vienas lapas elektroniska dokumenta veidā un parakstīts ar drošu elektronisko parakstu, kas satur laika zīmogu vai šis Akts ir sastādīts un parakstīts uz _____ lap__, katrai Pusei pēc parakstīšanas tiks nodots viens Akta eksemplārs. 

Izpildītājs: 






Pasūtītājs:
Līguma projekta 8.pielikums

BŪVPROJEKTA 

 NODOŠANAS - PIEŅEMŠANAS AKTS

Sabiedrība ar ierobežotu atbildību „Jēkabpils reģionālā slimnīca”, reģistrācijas Nr. 50003356621, juridiskā adrese A.Pormaļa iela 125, Jēkabpils, LV- 5201, turpmāk - Pasūtītājs, tās valdes priekšsēdētāja Ervīna Keiša un valdes locekļa Kaspara Čandera, kuri darbojas uz Statūtu pamata, personās, no vienas puses un

________, vienotais reģistrācijas Nr._______, juridiskā adrese – ____, tā____ personā, kur_ rīkojas uz ____ pamata, (turpmāk- Izpildītājs) no otras puses (Pasūtītājs un Izpildītājs kopā turpmāk – Puses, bet katrs atsevišķi – Puse) saskaņā ar ____ Iepirkuma līguma Nr. _____ par “Ambulatorā dienas ķirurģijas centra un dienas stacionāra telpu (operāciju zāle) pārbūves, galerijas izbūves projektēšana, būvdarbi un autoruzraudzība” (turpmāk – Līgums) nosacījumiem, 
parakstot šo aktu apliecina un konstatē sekojošo: 

1. Projektētājs, saskaņā ar Līgumu, Pasūtītāja interesēs ir izstrādājis un normatīvajos aktos un Līgumā noteiktajā kārtībā saskaņojis Būvprojektu/ Paskaidrojuma rakstu (turpmāk – Būvprojekts). Saskaņā ar Līguma ____.punktu, par Projektēšanas darbu izpildi Pasūtītājs apņēmies samaksāt Projektētājam EUR ___ (___________), (bez PVN ). Papildus šajā punktā minētajai summai, Pasūtītājs maksā PVN atbilstoši spēkā esošajiem normatīvajiem aktiem. 
2. Parakstot šo aktu Puses apliecina, ka Projektētājs ir nodevis un Pasūtītājs ir saņēmis Būvvaldē saskaņotu Būvprojektu (ar atbildīgo vadītāju un pasūtītāja oriģināliem parakstiem, saskaņojumiem), kā arī elektroniski (______formātā). Būvdarbu tāme ir iesniegta ________ formātā; 
3. Saskaņā ar Līguma noteikumiem, Projektēšanas darbu izpildes termiņš ir _____ (____ ) ______. 
4. Faktiskais Projektēšanas darbu izpildes termiņš ir _____ (____ ) ______.

5. Akts noformēts uz vienas lapas elektroniska dokumenta veidā un parakstīts ar drošu elektronisko parakstu, kas satur laika zīmogu vai šis Akts ir sastādīts un parakstīts uz ___ lap_, katrai Pusei pēc parakstīšanas tiks nodots viens Akta eksemplārs. 

Projektētājs: 






Pasūtītājs:
LĪGUMA PROJEKTA

9.pielikums GARANTIJU NOTEIKUMI
Atbilstoši Kredītiestāžu likuma un Apdrošināšanas un pārapdrošināšanas likuma normām Pasūtītājs ir noteicis šādus garantiju veidus un attiecīgajā garantijā obligāti iekļaujamos nosacījumus un noteikumus:

1. Izpildes spējas garantijai

1.1. ir jābūt garantijai, ko izsniegusi:

1.1.1. Latvijas Republikā reģistrēta kredītiestāde, kas saņēmusi Finanšu un kapitāla tirgus komisijas (turpmāk – FKTK) licenci;
1.1.2. Eiropas Savienības vai Eiropas Ekonomikas zonas valstī (dalībvalstī), vai nedalībvalstī reģistrēta kredītiestāde, kam ir tiesības sniegt finanšu pakalpojumus Latvijā bez FKTK licences saņemšanas, dibinot filiāli vai bez filiāles atvēršanas, ja FKTK ir saņēmusi atbilstošu paziņojumu no šīs valsts kredītiestāžu uzraudzības iestādes;
1.1.3. cita kredītiestāde, kura neatbilst nevienam iepriekš minētajam nosacījumam, ja tās izsniegtu garantiju ir apstiprinājusi Latvijas Republikā reģistrēta kredītiestāde, kas saņēmusi FKTK licenci;
1.1.4. Latvijas Republikā reģistrēta apdrošināšanas sabiedrība, kas saņēmusi FKTK licenci ar tiesībām sniegt apdrošināšanas pakalpojumu būvniecības garantijām (apdrošināšanas sabiedrības izdotai garantijai jāpievieno prēmijas samaksu apliecinoša dokumenta kopija);

1.1.5. Eiropas Savienības vai Eiropas Ekonomikas zonas valstī (dalībvalstī), vai nedalībvalstī reģistrēta apdrošināšanas sabiedrība, kam ir tiesības sniegt apdrošināšanas pakalpojumu būvniecības garantijām Latvijā bez FKTK licences saņemšanas, ievērojot pakalpojumu sniegšanas brīvības principu, dibinot filiāli vai bez filiāles atvēršanas, ja FKTK ir saņēmusi atbilstošu paziņojumu no šīs valsts apdrošināšanas sabiedrību uzraudzības iestādes, vai ir ieguvusi tiesības darboties Latvijas Republikā attiecīgajā jomā saskaņā ar Apdrošināšanas un pārapdrošināšanas likumu (apdrošināšanas sabiedrības izdotai garantijai jāpievieno prēmijas samaksu apliecinoša dokumenta kopija). 

1.2. Izpildes spējas garantijā obligāti jābūt iekļautiem šādiem noteikumiem un nosacījumiem:
1.2.1. garantijas devējs apņemas samaksāt Pasūtītājam jebkuru tā pieprasīto summu garantijas summas robežās pēc pirmā rakstiskā Pasūtītāja pieprasījuma, ar kuru Pasūtītājs pieprasa garantijas devējam veikt maksājumu uz šīs garantijas pamata un kurā ietverts Pasūtītāja apgalvojums, ka Izpildītājs nav izpildījis savas saistības saskaņā ar līgumu, norādot, kādas saistības nav izpildītas;

1.2.2. garantijas devējs apņemas samaksāt Pasūtītājam visu garantijas summu, ja Izpildītājs nav pagarinājis šo garantiju līgumā noteiktajā termiņā un kārtībā;

1.2.3. garantija ir spēkā 28 (divdesmit astoņas) dienas pēc līgumā noteiktā Darba pabeigšanas datuma, ja Darba pabeigšanas termiņš nepārsniedz 3 mēnešus. Ja Darba pabeigšanas termiņš pārsniedz 3 mēnešus, tad iesniegtā garantija drīkst būt spēkā arī uz īsāku laiku, kas nav īsāks par 3 mēnešiem, periodiski to pagarinot līgumā noteiktajā kārtībā;
1.2.4. garantijas summa ir 10 (desmit) % apmērā no līgumcenas (bez PVN);
1.2.5. garantija ir no Izpildītāja puses neatsaucama;

1.2.6. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;

1.2.7. garantijai piemērojami Starptautiskās tirdzniecības palātas [International Chamber of Commerce (ICC)] izdotie Vienotie noteikumi par pieprasījumu garantijām („Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

2. Garantijas laika garantijai
2.1.  ir jābūt garantijai, ko izsniegusi:
2.1.1. Latvijas Republikā reģistrēta kredītiestāde, kas saņēmusi Finanšu un kapitāla tirgus komisijas (turpmāk – FKTK) licenci;
2.1.2. Eiropas Savienības vai Eiropas Ekonomikas zonas valstī (dalībvalstī), vai nedalībvalstī reģistrēta kredītiestāde, kam ir tiesības sniegt finanšu pakalpojumus Latvijā bez FKTK licences saņemšanas, dibinot filiāli vai bez filiāles atvēršanas, ja FKTK ir saņēmusi atbilstošu paziņojumu no šīs valsts kredītiestāžu uzraudzības iestādes;
2.1.3. cita kredītiestāde, kura neatbilst nevienam iepriekš minētajam nosacījumam, ja tās izsniegtu garantiju ir apstiprinājusi Latvijas Republikā reģistrēta kredītiestāde, kas saņēmusi FKTK licenci;
2.1.4. Latvijas Republikā reģistrēta apdrošināšanas sabiedrība, kas saņēmusi FKTK licenci ar tiesībām sniegt apdrošināšanas pakalpojumu būvniecības garantijām (apdrošināšanas sabiedrības izdotai garantijai jāpievieno prēmijas samaksu apliecinoša dokumenta kopija);

2.1.5. Eiropas Savienības vai Eiropas Ekonomikas zonas valstī (dalībvalstī), vai nedalībvalstī reģistrēta apdrošināšanas sabiedrība, kam ir tiesības sniegt apdrošināšanas pakalpojumu būvniecības garantijām Latvijā bez FKTK licences saņemšanas, ievērojot pakalpojumu sniegšanas brīvības principu, dibinot filiāli vai bez filiāles atvēršanas, ja FKTK ir saņēmusi atbilstošu paziņojumu no šīs valsts apdrošināšanas sabiedrību uzraudzības iestādes, vai ir ieguvusi tiesības darboties Latvijas Republikā attiecīgajā jomā saskaņā ar Apdrošināšanas un pārapdrošināšanas likumu (apdrošināšanas sabiedrības izdotai garantijai jāpievieno prēmijas samaksu apliecinoša dokumenta kopija).

2.2. Garantijas laika garantijā obligāti jābūt iekļautiem šādiem noteikumiem un nosacījumiem:
2.2.1. garantijas devējs apņemas samaksāt Pasūtītājam jebkuru tā pieprasīto summu garantijas summas robežās pēc pirmā rakstiskā Pasūtītāja pieprasījuma, ar kuru Pasūtītājs pieprasa garantijas devējam veikt maksājumu uz šīs garantijas pamata un kurā ietverts Pasūtītāja apgalvojums, ka Izpildītājs nav izpildījis savas saistības saskaņā ar līgumu, norādot, kādas saistības nav izpildītas; 

2.2.2. garantija ir spēkā visā garantijas termiņa laikā un vēl 28 dienas pēc tā;

2.2.3. garantija ir no Izpildītāja puses neatsaucama;

2.2.4. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;

2.2.5. garantijai piemērojami Starptautiskās tirdzniecības palātas [International Chamber of Commerce (ICC)] izdotie Vienotie noteikumi par pieprasījumu garantijām („Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

	Pasūtītājs 


	Izpildītājs



	(amats, paraksts, vārds, uzvārds)
	(amats, paraksts, vārds, uzvārds)


� Ja ir pieejama valsts iestāžu publicētā statistika par cenu pieaugumu konkrētu būvmateriālu grupām, tad šādā gadījumā tiks indeksēta katru materiālu grupa atsevišķi, nevis “būvmateriāli” kopumā.

